הוועדה לביטחון לאומי, כנסת 25, פרוטוקול מספר 115, 2024-01-22 00:00

צביקה פוגל: בוקר טוב לכולם, הדיון הזה חשוב מדיי מכדי שנוותר עליו, מנצחים עם מי שיש ולא עם מי שרצה להיות

צביקה פוגל:  אנחנו ביום ה-108 למלחמת חרבות ברזל, אני מציין את זה בעיקר משום שיש לי הרגשה שבשבועות האחרונים קצרה רוחו של חלק מהעם, הם כבר רוצים לראות תוצאות, משהו שנגמר

צביקה פוגל:  התרגלנו לימים של מבצעים שהכול מתחיל במועד מסוים, נגמר מהר מאוד ויש תוצאות, או לפחות אנשים שעומדים ואומרים שיש תוצאות

צביקה פוגל:        כשהמלחמה הזאת התחילה עמדו מולנו מפקדי הצבא, בכירי הצבא, חלק מנבחרי הציבור ואמרו בצורה מאוד ברורה, המלחמה הזאת הולכת להיות מלחמה ארוכה

צביקה פוגל:  יש כאלה שאפילו נקטו בשנים, שנה ואולי יותר מזה

צביקה פוגל:  ואני אומר לכם, זה מה שייקח, זאת לא מלחמת אינסטנט

צביקה פוגל:  כולנו מבינים את גודל המכה שספגנו ב-7 באוקטובר, אבל היא הייתה רק חלק מחוסר הידע או מהלא נודע שלנו, ולא רק מכך שהם הפתיעו אותנו

צביקה פוגל:  גם העוצמה של ההתארגנות שלהם לא הייתה ברורה לנו

צביקה פוגל:  כל מי שחשב שיש עיר תחתית מתחת לעזה ונפרק אותה עם כמה פצצות של מטוסים בתוכנית המטרו הידועה, מבין היום שיש מדינה תחתית ולא עיר תחתית

צביקה פוגל:      אנחנו נמצאים היום באזור הכי מורכב, אנחנו נמצאים בחלק הקשה והעיקרי של הלחימה

צביקה פוגל:  החלק שהוכן על ידם בדיוק לשלב הזה

צביקה פוגל:  חאן יונס, רפיח וציר פילדלפי אלה המוקדים הקשים והמסובכים ביותר

צביקה פוגל:  ואנחנו הגענו לשם היום, אנחנו נלחמים שם ויש שם תוצאות יפיפיות

צביקה פוגל:  נכון, יש גם את אותן הודעות – שלשמחתי הבוקר לא היו – של הותר לפרסום, כואב וקשה

צביקה פוגל:  יש לנו גם 136 חטופים, זה כמעט בלתי אפשרי להתעורר בבוקר ולראות את המספר הזה ממשיך לנצנץ מולנו, אבל זאת חלק מהמציאות

צביקה פוגל:  יש כאלה שקוראים לזה מלחמת אין ברירה, יש כאלה כמוני, שקוראים לזה מלחמת הקיום

צביקה פוגל:  אבל זה באמת לא משנה איך אנחנו קוראים לזה, לכולנו ברור שאין דרך אחרת – אלא לנצח

צביקה פוגל:  לא רק בעזה גם ביהודה ושומרון, מי שלא מבין מה שקורה שם כל לילה וכמה כוחותינו נלחמים שם וגם שם התחלנו לגלות פתאום מנהרות

צביקה פוגל:  אני מזכיר לך שהיו מנהרות גם בצפון אצל החיזבאללה

צביקה פוגל:       אף אחד מהם לא בדיוק ציוני דגול ולא ממש רוצה הסכמי שלום

צביקה פוגל:  לכולם יש חזון אחד, לבנות על חורבותיה של מדינת ישראל מדינה אסלאמית

צביקה פוגל:  אם אנחנו רוצים למנוע את זה, בואו נזקוף גב, בואו נאמין ביכולות שלנו ונהיה קצת יותר אופטימיים, כי אני חושב שבסופו של דבר, יש לנו מערכת ביטחון שיש לנו הרבה סיבות להיות גאים בה

צביקה פוגל:  חיילים, לוחמים ומפקדים שראויים לכל טיפת אמון, שכדאי לתת בהם – ואני נותן בהם

צביקה פוגל:  ואני ממשיך להיות אופטימי, ברשותכם, למרות שיש בחלק מן המקומות סיבות לא להיות אופטימי

צביקה פוגל:  למה אתה מתרחק ממני הבוקר?      

נאור שירי: אני יודע שאתה אוהב שאחרים קרובים אליך, אז אני מראש מכין את עצמי

צביקה פוגל: נשמה

צביקה פוגל:  חבר הכנסת נאור שירי, למי שלא מכיר

צביקה פוגל:  ולענייננו, מדינת ישראל מאז הקמתה – אתם יודעים אפילו לפני הקמתה – נעזרה, השתמשה, נאלצה לקחת מתנדבים

צביקה פוגל:  כשהכנתי את עצמי לדיון הזה אתמול, ורציתי לראות מה קרה ב-75 שנים האחרונות, גיליתי שב-1901 ראשוני קק"ל היו מתנדבים

צביקה פוגל:  כלומר עוד לפני שהוקמה בכלל המדינה כבר היו גופים מתנדבים

צביקה פוגל:  וכב"ה ב-1939 לפני קום המדינה, הוקם על בסיס של מתנדבים

צביקה פוגל:  מכבי אש, ככה קראו להם במדינת ישראל

צביקה פוגל:       אני לא אמשיך לפרט את כל המתנדבים לאורך השנים, אבל מה שמעניין זה שבאמת – לפחות לי – הייתי בטוח שמקום המדינה אנחנו מתעסקים עם מתנדבים, מסתבר שזה היה עוד לפני קום המדינה

צביקה פוגל:  וטוב שכך, כי לכולנו ברור שההתנדבות היא מעשה שנעשה על ידי אדם מתוך רצון, ללא שום תמורה חוץ מהתודה שהוא מקבל מהסביבה

צביקה פוגל:  וזה משהו באמת שקשה להסביר אותו

צביקה פוגל:  לי היה קשה להסביר אותו עד לפני 14 שנים, עת התנדבתי להיות חבר ביחידת חילוץ גולן

צביקה פוגל:  פתאום אתה מגלה שלדבר הזה יש ערך מדהים, לחלק הזה של ההתנדבות

צביקה פוגל:  מה גם שמהר מאוד ידעתי להודות שההתנדבות הזאת מכסה פערים שהממלכה לא נותנת להם פתרון

צביקה פוגל:  לא יכולה, לא יודעת, עוד לא מוכנה, אנחנו מדינה צעירה, וכל אחד יקרא לזה איך שהוא רוצה

צביקה פוגל:  אבל מסתבר שגם במדינות בנות 400 שנים יש עדיין מתנדבים

צביקה פוגל:  כלומר, הציבור האזרחי יודע באמת להיכנס לאותם מקומות שבהם זקוקים למתנדבים, כי הם ידעו לעשות את העבודה בצורה הטובה ביותר

צביקה פוגל:       אנחנו החלטנו לקיים את הדיון הזה כדי לראות שאנחנו באמת יודעים לשמר את המתנדבים

צביקה פוגל:  להעריך כמו שצריך את ערך ההתנדבות, ולגרום לזה להמשיך להתקיים עם כל התנאים שיש

צביקה פוגל:  נכון, אני בא עם הרקע הזה של מתנדב, אבל הוא רק הוסיף לי ידע, אין פה שום עמדה בנויה מראש

צביקה פוגל:  אני רוצה לשמוע אתכם, אני רוצה להבין דרככם איך אפשר וצריך לעשות את זה טוב יותר, יעל יותר, מקצועי יותר, כי את ערך ההתנדבות יש לנו כבר

צביקה פוגל:  עכשיו בואו נראה איך אנחנו משלימים את שאר הדברים, כדי שהדבר הזה יפעל כמו שצריך

צביקה פוגל:  הדיון הזה יימשך עד 10:45, יש זמן לדיון, אין לחץ ואני רוצה לשמוע אתכם

צביקה פוגל:  ובעיקר להתמקד בנושאים שהגדרנו מראש, הנושאים להתייחסות

צביקה פוגל:       הדבר הראשון, לאיזה משימות אנחנו משתמשים במתנדבים? למה אנחנו באמת קוראים להם? איך אנחנו מסמיכים אותם למקצוע שלהם? כי בסופו של דבר זה מקצוע עם כל העובדה שזאת התנדבות

צביקה פוגל:  איך אנחנו שומרים על כשירותם לאורך השנים, כדי שיעשו את זה? איך אנחנו מתגמלים ומוקירים אותם? כי אני חושב שזה חלק חשוב

צביקה פוגל:  דרך אגב, התגמול הוא לא כספי, הוא בדרך כלל בא בצורה אחרת

צביקה פוגל:  מהתקציב, אם יש תקציב

צביקה פוגל:  אם אתם רוצים שנעזור בעניין הזה כדי להעלות את התקציב

צביקה פוגל:  ובסופו של דבר, זה משהו שנוגע לשנים האחרונות שנחשפתי אליו, במקרה של פציעה או חס וחלילה פטירה, מה הגב שאנחנו נותנים לאותם מתנדבים? עד כמה אנחנו באמת יודעים לעמוד אחרי המשפחה של אותו מתנדב, שלא בא לשם כדי להיפצע או להיהרג, חס וחלילה?       אלה הנושאים, הבמה שלכם

צביקה פוגל:  חבר הכנסת נאור שירי, אתה רוצה לומר משהו לפתיחה?      

נאור שירי: לא

צביקה פוגל: בבקשה, מי פותח? משטרה, בואו נתחיל

צביקה פוגל:  רמ"ד מתנדבים

מיה סטולרו: בוקר טוב לכולם, אני רמ"ד מתנדבים

מיה סטולרו:  אני אתחיל לפני ה-7 באוקטובר ואחרי ה-7 באוקטובר

מיה סטולרו:  עד ה-7 באוקטובר משטרת ישראל הייתה עם 24,000 מתנדבים, מתחילת מלחמת חרבות ברזל 4,000 מתנדבים התייצבו בכל תחנות המשטרה

מיה סטולרו:  ראו את כל מה שקורה במדינה, ולמעשה באו ואמרו, אנחנו נמצאים פה ואנחנו רוצים לעזור

מיה סטולרו:  תביאו לנו ניידות, בולטות – הם היו שותפים בתוך הליך המלחמה

מיה סטולרו:   נכון להיום אנחנו עומדים על 36,000 מתנדבים

צביקה פוגל: עלייה של 50%

מיה סטולרו: נכון

מיה סטולרו:  בתוך זה אנחנו כוללים גם את מתנדבי הסיור, שזה כ-21,000 מתנדבים, אבטחה כ-15,000 מתנדבים שבתוכם אנחנו כוללים את כיתת הכוננות שהיום הם עומדים על 8,700 מתנדבים

מיה סטולרו:  כשבקנה יש לנו עוד אלפי מתנדבים שנמצאים בהליך מיון, וכמובן יחידות המומחים שזה כ-2,000 מתנדבים ותכף אני ארחיב על התפקידים

מיה סטולרו:       המשימות שאנחנו נותנים למתנדבים שלנו, יש לנו קשת רחבה של יחידות התנדבות

מיה סטולרו:  אנחנו מדברים על יחידות היח"מ: יחידות הסיור, תנועה, מתנדב מג"ב, בילוש, רכבי שטח, הג'יפים שלנו, מתנדבים במוקד 100, שיטור ימי, פרשים ועוזרי חבל"ן

מיה סטולרו:  מתנדבי אבטחה – כמובן כיום זן הכותרת של כיתות הכוננות, האבטחה הקלאסית, משמר שכונה, נוער אבטחה ויחידת אופניים, והמומחים יחידות החילוץ שעושים עבודה מעולה, שנרחיב עליה אחר כך

מיה סטולרו:  אח"י, גששים, איתור נעדרים, סייבר, פינוי צירים של אגף התנועה, גם בימ"מ יש לנו, גם במו"מ יש לנו ובמערך האווירי

מיה סטולרו:       כמובן שלכל אחד יש את ההכשרה שלו, יש את המקצועיות שלו, יש את שמירת הכשירות שלו שבעצם על פי חוק אנחנו לא אמורים להכשיר אבל אנחנו כן כרגע נמצאים בשינוי חקיקה, וכדי להכניס את ההכשרות כחלק בלתי נפרד וכחובה לכל מתנדב לעבור הכשרה כשהוא נכנס אלינו למשטרה, ולקבל את הכלים המינימליים

מיה סטולרו:  ולאט לאט עם ההכשרה ועם ההתמקצעות את הכלים המקסימליים כדי לעשות את התפקיד שלשמו הם מגיעים

צביקה פוגל: בשביל זה צריך היום לעשות תיקוני חקיקה?      

מיה סטולרו: נכון

מיה סטולרו:  בלי קשר לזה, אנחנו מכשירים את כולם

מיה סטולרו:  אין אחד שנכנס לשערי משטרת ישראל ולא מקבל את ההכשרה הבסיסית שהוא צריך לקבל, כדי לקבל את הכלים ולעשות את התפקיד

צביקה פוגל: לכל אחד מהמתנדבים יש סמכות שיטור?      

מיה סטולרו: לא לכולם יש סמכות שיטור

מיה סטולרו:  יש תפקידים בהם יש סמכות ויש תפקידים שאין בהם סמכות והם מגוונים

צביקה פוגל: להסדיר את ההכשרה שלהם?      

נאור שירי: חקיקה ראשית?      

צביקה פוגל: לא יודע

צביקה פוגל:  כן, חקיקה ראשית? אוקיי

משה אלפנדרי: כבודו, אני אדייק, אני מהייעוץ המשפטי של המשטרה

משה אלפנדרי:  יש לנו חובה לבצע הכשרות למתנדבים, למעט למתנדבים שמגיעים כרגע לפעילות שהיא פעילות למניעת איבה

משה אלפנדרי:  כרגע זה אמור להיות מוסדר באיזשהו תיקון חקיקה שאנחנו עובדים עליו

מיה סטולרו: כמו שאמרתי כולם מקבלים הכשרה, יש מטווח שאנחנו עושים למתנדבים, יש בדיקות רפואיות תקופתיות שאנחנו עושים, כל אחד על פי העצימות שלו

מיה סטולרו:  גם כדי לשמור על המתנדב וגם כדי לשמור על הכשירות שלו

מיה סטולרו:  צריך לקחת בחשבון שיש מתנדבים שמגיעים בתכופות להתנדבות כי הם נורא אוהבים ויש כאלה שמגיעים פעם בחודש, פעמיים בחודש

מיה סטולרו:  ואנחנו חייבים לשמור על כולם, כדאי שנשמר אותם מבחינת תגמול והוקרה

צביקה פוגל: לפני התגמול, מהו גיל סיום ההתנדבות?      

מיה סטולרו: יש לנו לכל תפקיד גיל שונה

מיה סטולרו:  אם אנחנו מדברים על תפקידי הסיור יש לנו עד גיל 67 ואפשר להעריך באופן חריג עד גיל 69, כמובן אם הוא עומד מבחינה רפואית ובכל הקריטריונים שצריך

מיה סטולרו:  במקסימום יש לנו תפקידים במשלטים עד גיל 80, אלה תפקידים של תומכים ולא תפקידי שטח

מיה סטולרו:  לכולם נדרש אישור רופא, ואנחנו בוחנים את זה, שחס וחלילה, לא יקרה שום דבר בדרך

מיה סטולרו:       מבחינת תגמול והוקרה, כמו שאתה אמרת אין לנו יכולת ואנחנו לא מתגמלים או נותנים כסף למתנדבים, כשם שהם באים להתנדבות

מיה סטולרו:  מבחינת הוקרה, תקציב מחלקת מתנדבים הוא תקציב מאוד מצומצם ומאוד קטן

מיה סטולרו:  אנחנו לא מסוגלים לתת תקציב לשטח על מנת לתגמל את המתנדבים בהוקרה

מיה סטולרו:  יש מקומות שההוקרה היא הוקרה מקומית

מיה סטולרו:       חוזר מנכ"ל משרד הפנים מומש לפני עשור במשטרת ישראל

מיה סטולרו:  החוזר אמר לרשויות, עליכן לבוא ולתמוך ביחידות ההתנדבות, לתת ציוד ולתת מבנה

מיה סטולרו:  וכך היו מוקירים ועושים כנסים למתנדבים

מיה סטולרו:  החוזר הזה לא קיים כבר עשור, יש רשויות שנותנות ומאוד מוקירות את המתנדבים ויש כאלו שלא

מיה סטולרו:  לצערי, יש לנו יחידות שמסתמכות על תורמים, שזה גם משהו שמבחינתנו לא צריך להיות אבל אין לנו ברירה, כי אין לנו יכולת לתת את כל הדברים שאנחנו מאוד מאוד מאוד רוצים לתת

מיה סטולרו:       יחידת החילוץ למשל, הלוואי ויכולתי לתת להם נעליים כדי ללכת ולעשות את הפעילות שלהם בשטח, הצלחנו איכשהו לתת להם מכנסיים, שזה משהו שגם לא נמצא בתוך הסל של הדברים שאני אמורה לתת למתנדבים

מיה סטולרו:  אנחנו צריכים להתאים את עצמנו לעת הזאת, אנחנו לא נשכח את האסון שהיה בנחל צפית, שם המתנדבים בחילוץ היו אמורים להכשיר את עצמם למים זורמים, בתוך מפלים, בתוך דברים שאנחנו באים ואומרים שככל שעובר הזמן, אנחנו נחשפים לאירועי אסון שאנחנו צריכים לדעת להתמודד איתם

מיה סטולרו:  התקציב שקיים גם ביחידות החילוץ, שהוא תקציב צבוע, לא מספיק

מיה סטולרו:  אנחנו צריכים להכשיר את היחידות האלה בצורה מאוד מאוד מאוד מקצועית

מיה סטולרו:  זאת יחידה שמצילה נפשות רבות בשטח ובלעדיהם – קוראים להם המלאכים הכתומים כשרואים אותם – לצערנו, יהיו אסונות מאוד מאוד גדולים, כי הם מגיעים לשטחים שלא כל אחד יכול להגיע אליהם

מיה סטולרו:  לא אנחנו המשטרה, ולפעמים לא הכבאות, ולפעמים כל יחידה שתגיע לא יכולה להגיע לשטחים האלו, וכמובן שיתוף פעולה מלא עם כל היחידות

מיה סטולרו:  אם זה חילוץ במסוק, ואם זה חילוץ בג'יפים או בטרקטורונים, ובכל דבר אחר

מיה סטולרו:  אני אפילו הלכתי לסיור, והם משתמשים אפילו בגמלים ובסוסים שיגיעו לשטחים כדי לחלץ את האנשים, והכול בעין יצירתית

מיה סטולרו:  הלוואי והיה לנו תקציב הרבה יותר גדול לתת לכל האוכלוסייה על מנת להוקיר את העבודה המדהימה שהם עושים

מיה סטולרו:       ושוב אני אחזור, 7 באוקטובר 4,000 מתנדבים הגיעו למשטרת ישראל כדי לסייע, להגיד לנו, אנחנו רוצים ניידת כדי ללכת להיות בולטים בשטח

מיה סטולרו:  אנחנו אפילו גרמנו למישטור הרכבים האזרחיים, אנחנו לקחנו את הרכבים של המתנדבים שלנו שמנו להם צ'קלקה, זיהוי משטרה ואמרנו להם, צאו, צאו לשטח, תהיו בולטים כדי שהאזרחים יראו אתכם

מיה סטולרו:  וכדי שאנחנו נבוא ונגיד, אנחנו נמצאים שם

מיה סטולרו:  אנחנו לא נשכח את הלחימה שהייתה לנו בדרום, הכוחות המשטרתיים שהלכו לדרום והיה נדרש לשמור במקומות נוספים

מיה סטולרו:        פציעה, גם משטרת ישראל מבינה שהמתנדבים הם חלק בלתי נפרד בכל מה שקשור בטיפוח הרווחתי בנושא הפציעות

מיה סטולרו:  לכאן הורחב שקציני הרווחה ביחידות – שאינם אחראים על מתנדבים – במידה ויש לנו מתנדב שנפצע ולא עלינו נפטר, הם מלווים את הפצוע ואת המשפחה

מיה סטולרו:  במידה ונדרש להגיש תביעה למשרד הביטחון או לביטוח לאומי – תלוי בפציעה – כמובן שהם מקבלים את הסיוע

מיה סטולרו:  יש להם החזר של אביזר רפואי, החזר הוצאות רפואיות, קבלת טיפול רפואי מיידי כולל כל המעטפת שהם מקבלים, הם מקבלים את זה ממשטרת ישראל

מיה סטולרו:       תקציב, התקציב מאוד מצומצם ומאוד קטן שלא מספיק לנו כדי לבוא ולתת למתנדבים את מה שאנחנו באמת רוצים לתת להם

מיה סטולרו:  תודה

צביקה פוגל: בעולם מתוקן, מה אנחנו יכולים לעזור? במה היית רוצה שנעזור?      

מיה סטולרו: אני מסתכלת על מתנדב כשוטר לכל דבר

מיה סטולרו:  וכשאני מסתכלת עליו ואני רואה שיש לי מתנדב בניידת סיור והדבר היחידי שאני נותנת לו הם מדים, זה לא מספיק לי

מיה סטולרו:  אני רוצה לראות אותו כמו הסייר בניידת

מיה סטולרו:  עם חגור סייר, עם אזיקים, עם פנס, עם שכפ"צ, עם קסדה ועם כל הציוד שיש לסייר כשהוא נמצא בעבודה

מיה סטולרו:  למה? כי אני מכשירה אותו וכשהאזרח רואה אותו בחוץ הוא לא מבדיל בין המתנדב לסייר

מיה סטולרו:  הוא רוצה לקבל את השירות שלו, ואין לי את הציוד המינימלי שאני יכולה לתת לו, הכול זה תקציב

מיה סטולרו:  מבחינתי לעשות תג מחיר לכל מתנדב על פי המקצוע שלו, על פי התפקיד שלו וכך אני אוכל להגיד, אתם לא באים רק להתנדב, אנחנו רוצים שתבואו להתנדב, אנחנו מוקירים אתכם ואתם חלק בלתי נפרד מאתנו

צביקה פוגל: אני מבין ממה שאת אומרת שיש הבדל מאוד משמעותי בין מתנדבים שהם מתנדבים בודדים לבין מתנדבים שהם קבוצה

צביקה פוגל:  כי קבוצה יכולה לעשות עמותה או לקבל תרומות

צביקה פוגל:  יחידים לא יכולים לעשות את זה

מיה סטולרו: מן הסתם

נאור שירי: עמותות של מתנדבים?      

מיה סטולרו: לא

צביקה פוגל: יחידת חילוץ גולן, שאני הייתי בה יש לה עמותה והיא קיבלה כסף מבחוץ

מיה סטולרו: הם מקבלים תרומות חיצוניות

צביקה פוגל: נכון שלא יכולתי לקנות בזה כל מה שאני רוצה, אבל יכולתי להסתייע בזה

צביקה פוגל:  לעשות יום משפחה, לעשות ערב זוגי, אירוע יחידה וכל דבר אחר

צביקה פוגל:  לא יכולתי לקנות בזה ציוד, כי ציוד קונים מתקציב מרכזי

נאור שירי: פנסים או נעליים אתה יכול לקנות

צביקה פוגל: כן, בהחלט

מיה סטולרו: כן

מיה סטולרו:  אבל זה עניין של תקציב, ובואו לא נשכח, יחידה אחת מסתכלת על השנייה

מיה סטולרו:  אחת מאוד מאוד עשירה כי היא השיגה והשנייה ענייה

צביקה פוגל: אני לא הייתי כזה עשיר

משה אלפנדרי: אדוני היושב-ראש, משטרת ישראל לא מקבלת תרומות, ואנחנו מנסים במקרים נקודתיים לקבל אישורים ספציפיים לגבי תרומות ספציפיות בין אם זה במסגרת החלטת הממשלה וכדומה

משה אלפנדרי:  אני כן רוצה להתייחס לסעיף של התקציב ולהגיד, שיש היום סעיף בחוק, בפקודת המשטרה יש סעיף 49ז, שבאופן עקרוני הוא קובע מסגרת תקציב להתנדבות של המשמר האזרחי, שמחייב באופן עקרוני את משרד הפנים להסדיר תקציב צבוע באמצעות הרשויות המקומיות

משה אלפנדרי:  לצערנו, בעשר השנים האחרונות, ככל שידוע לנו, הדבר הזה לא מיושם

משה אלפנדרי:  אחד הדברים שאנחנו חושבים שצריך לשים על השולחן, הוא לקחת את הדבר הזה ולהחיות אותו

צביקה פוגל: תשימו, בשביל זה אנחנו עושים כאן דיון

משה אלפנדרי: אנחנו פה וקוראים לאדוני

נאור שירי: לא, המדינה כן הסדירה

נאור שירי:  היא פשוט לא שמה שם כסף, זאת ההסדרה

משה אלפנדרי: משרד הפנים, עד כמה שידוע לנו, לא מבצע את המוטל עליו לפי חוק

נאור שירי: למה משרד הפנים?      

ענבל דואק: רשויות מקומיות

נאור שירי: לא הבנתי, הרשויות המקומיות צריכות?      

שרון רובינשטיין צמח: משרד הפנים - - -      

נאור שירי: למה שרשויות מקומיות יתנו כסף למתנדבים של המשטרה?      

משה אלפנדרי: אני אקריא לאדוני את סעיף 49

נאור שירי: לא

נאור שירי:  אוקיי, תקריא אם אתה רוצה להקריא, אני הבנתי

נאור שירי:  אוקיי, תקריא

צביקה פוגל: לא, לא

צביקה פוגל:  השאלה שחבר הכנסת נאור שירי שואל נכונה מאוד והיא גם במקום

נאור שירי: התושבים משלמים פעמיים מיסים, פעם אחת למדינה ופעם אחת לרשות המקומית

נאור שירי:  הרשות המקומית צריכה לתת את הכסף של המיסים המשולמים לטובת הרשות המקומית

נאור שירי:  אם אני נותן כסף למשטרה דרך המיסים או דרך מע"מ או כל דבר, אני נותן כסף דרך הארנונה שמשרתת, למשל, את יחידת חילוץ גולן

נאור שירי:  לא הבנתי את הרציונל

מיה סטולרו: הרשויות נותנות תקציב למתנדבים שנמצאים באזור שלהם

נאור שירי: אבל אם יש לך מתנדב שהוא במשטרת התנועה, הוא לא באזור שלהם

יוחאי וג'ימה: לא, זה המשמר האזרחי

נאור שירי: חברים, אבל אין יותר משמר אזרחי

יוחאי וג'ימה: התקציב היה במשרד הפנים כשהמשמר האזרחי היה והוא חולק לרשויות המקומיות

יוחאי וג'ימה:  עם השנים משרד הפנים לא רצה את זה

צביקה פוגל: זה תיקון שאנחנו צריכים לעשות, הוא לא קיים פה

נאור שירי: לא, המשטרה לא רצתה את המשמר האזרחי

יוחאי וג'ימה: לא, זה התחיל במשרד הפנים

יוחאי וג'ימה:  משרד הפנים לא רצה לחלק את הכסף ולא רצה להתעסק עם הנושא

יוחאי וג'ימה:  הוא אמר קחו את הכסף, מה אתם רוצים ממני ומה אני קשור למשמר האזרחי? זה מה שקרה

יוחאי וג'ימה:  בגלל שהיו לרשות המקומית מתנדבים של המשמר האזרחי היא סייעה, היא נתנה רכב ונתנה מקום

נאור שירי: מבנה, נעליים ועוד הרבה דברים

יוחאי וג'ימה: יחד עם התקציב שמשרד הפנים נתן, ויחד עם התקציב שהרשות נתנה – הוא לא היה גדול – היה אפשר לקיים את אותה יחידה

צביקה פוגל: כמו שנאמר פה יש חלק מהמועצות שכן לוקחות את זה על עצמן, הן באות ונותנות מכספי התמיכות ויש כאלה שלא, אבל שום דבר לא נעשה כחוק

צביקה פוגל:  הוא נעשה מתוך רצון טוב, ורצון טוב לא עובד בכל המקומות, לצערי הרב

צביקה פוגל:  כלומר, זה נושא שהייתם רוצים שנשנה אותו בחקיקה? תדפקו על השולחן, תגידו, זה מה שאנחנו רוצים, בשביל זה עשינו את הדיון הזה

נאור שירי: אני עדיין לא הבנתי מה החקיקה שצריכה שינוי

משה אלפנדרי: צריך פשוט ליישם את הסעיף

נאור שירי: אבל אני לא מסכים עם הסעיף

משה אלפנדרי: זה סעיף שקיים היום בפקודה, זה סעיף בחוק

צביקה פוגל: צריך לשנות אותו

נאור שירי: אבל אני לא חושב שזה מה שהוא רוצה

משה אלפנדרי: נכון להיום הסעיף הזה לא מיושם

משה אלפנדרי:  יכול להיות שיש דרך אחרת ליישם אותו, אולי לתקן את החקיקה, אם אתם חושבים שיש דרך

צביקה פוגל: בואו, שוב פעם, אני מגיע מעולם מאוד קטן, מאוד מסוים ומאוד ממוקד ממשטרת ישראל, קוראים לו יחידות החילוץ

צביקה פוגל:  ליחידות החילוץ יש תקציב נפרד של 3

צביקה פוגל: 5 מיליון שקלים, מתקציב מעוגם ממספר משרדים, מי שרוצה נותן ומי שלא רוצה לא נותן

משה אלפנדרי: אגב, חלק מאוד מאוד קטן ממנו הולך למשטרה

משה אלפנדרי:  הרוב הולך לצה"ל

מיה סטולרו: לאימונים

צביקה פוגל: נכון, אני יודע

צביקה פוגל:  2

צביקה פוגל: 5 מיליון – אם המספרים לא השתנו – הולכים בכלל לימי מילואים ואימונים

צביקה פוגל:  אבל עדיין יש איזשהו תקציב שהוא לא מעוגן בשום מקום, הוא הסכם או תקנה

צביקה פוגל:  צריך לראות איך אנחנו מעגנים את זה, לא ליחידות החילוץ ספציפית

מיה סטולרו: למתנדבי משטרת ישראל

צביקה פוגל: אולי מפסיקים עם העידן הזה של עמותות ועוד כל מיני דברים כאלה שקורים היום מתחת לשולחן, בואו גם נגיד את זה, זה לא בדיוק הדבר שמשטרת ישראל חיה איתו ברצון

צביקה פוגל:  לעצום עין כולנו יודעים, אנחנו רוצים לעשות את זה יותר מסודר, אני נותן לכם את ההזדמנות לבוא ולהגיד מה אתם רוצים

צביקה פוגל:  מה אתם רוצים שיהיה? בואו, תנו לנו להיאבק בשבילכם

מיה סטולרו: אנחנו רוצים שלמתנדב יהיה טוב כשהוא נמצא אצלנו, ממה שאנחנו נותנים לו

מיה סטולרו:  ממה שאנחנו מוקירים אותו

נאור שירי: כמה כסף עולה הטוב הזה?      

מיה סטולרו: יש פה אנשי תקציב

נאור שירי: יש איזשהו קטע שמגיע בקרוב לכנסת – תקציב מדינת ישראל

צביקה פוגל: דבר, עוז

צביקה פוגל:  דבר

עוזי אבן: בוקר טוב לפורום, בוקר טוב, היושב-ראש, חבר הכנסת

עוזי אבן:  לצורך העניין בעבודת מטה שנעשתה בשנה שעברה לקראת תקציב 2024, נבחן נושא המתנדבים, כולל יחידות החילוץ, כולל אח"י וכולל המתנדבים הקלאסיים: ימ"ענים, ימא"עים וכולי

עוזי אבן:  אנחנו בהערכה grosso modo יכולים לדבר על סביבות 180 מיליון שקלים מקצה לקצה, על מנת שנוכל לבטל את כלל נושא ההסתמכות הרשויות

עוזי אבן:  הסתמכות על כל מיני ארגונים חיצוניים, תרומות וכולי וכולי

עוזי אבן:  זה מדבר על פריסה, על כלי רכב, על הכשרה מקצה לקצה כולל ציוד והצטיידות

עוזי אבן:       אני חייב להגיד שעם פרוץ חרבות ברזל, 7 באוקטובר, המשרד לבל"מ התגייס לטובת האירוע הזה

עוזי אבן:  כלומר, כל נושא של כיתות הכוננות, הצטיידות, הכשרות ברוח התקופה

עוזי אבן:  אנחנו מבינים שגם המיקוד בגיוס עלה פלאים, ולכן כל עבודת המטה הזאת כרגע נשארה בצד, וצריך להתחיל את הסיפור הזה מחדש על מנת לבחון מחדש מה התקבל ומה עוד נשאר לתקצב

עוזי אבן:  מבחינתנו אפשר להתחיל עבודת מטה החל מהיום על מנת לבחון את הנתונים האלה, ונעביר אותם בהקדם למשרד לבל"מ

עוזי אבן:  זה יכול לתת לנו סוג של פתיחה לקראת 2025-2024

קרן לרנר: אני אשמח להוסיף אם אפשר

צביקה פוגל: בבקשה, קרן

קרן לרנר: אחרי מלחמת חרבות ברזל אנחנו עושים רה-תכנון במסגרת תוכניות העבודה לשנת 2024

קרן לרנר:  החשיבות של המערך הזה ברורה לנו, יש מספר עבודות מטה שקורות היום במשטרת ישראל שהמטרה שלהן היא לטייב את המערך

קרן לרנר:  אם זה פורטל גיוס יותר ידידותי, דיגיטציה של כל מערך המתנדבים

קרן לרנר:  מיקומים של אחסנת הנשקים, אנחנו צפויים לשלש את כמות הנשקים הארוכים במשטרת ישראל, ואנחנו צריכים לתת לזה מענה של אחסנה

קרן לרנר:  הטבות למתנדבים כמו שמאיה אמרה וכולי

קרן לרנר:      במסגרת הרה-תכנון ל-2024 אחרי המלחמה, אנחנו בהחלט מתעדפים את האירוע הזה במקומות הראשונים

קרן לרנר:  חשיבות המערך ברורה לנו

קרן לרנר:  בימים האלה מתגבשת תוכנית תקציבית לשנת 2024, אנחנו עדיין לא יודעים מה החלק התקציבי שהועבר למשטרת ישראל

קרן לרנר:  ובמסגרת הזאת אנחנו ניצק את התוכן אחרי שנדע מה התקציב הצפוי

קרן לרנר:  חשוב להגיד שזה בהחלט בתיעדוף שלנו, של המשטרה

קרן לרנר:  זה על שולחן הדיונים עוד לפני המלחמה, וביתר שאת אחרי המלחמה, אחרי שאנחנו לגמרי מבינים מהי החשיבות של המערך הזה

צביקה פוגל: בואו נעשה לציבור הבהרה

צביקה פוגל:  כמה שוטרים יש במשטרת ישראל?     

נאור שירי: 30,000

צביקה פוגל: כמה מתנדבים יש?      

נאור שירי: לא, רגע

נאור שירי:  השאלה הבאה צריכה להיות כמה שוטרי סיור יש?      

צביקה פוגל: לא, לא, לא

צביקה פוגל:  כמה מתנדבים יש?      

מיה סטולרו: 36,000

קריאה: זה בסדר גודל של עוד משטרה

צביקה פוגל: זה בדיוק העניין, אני רוצה שאנחנו והציבור שצופה בנו נבין שבלי ה-36,000 מתנדבים האלה, היכולת שלנו להפגין בשטח נוכחות ולהציל חיי אדם היא הרבה יותר קטנה

צביקה פוגל:  אנחנו לא יכולים לוותר על הדבר הזה אם אני צריך להחזיק עוד 36,000 מתנדבים 200 מיליון שקל

צביקה פוגל:  חברים, סליחה, זה לא כסף, זה תשלום קטן כדי לקבל תוצרת כל כך גדולה, או כל כך טובה, או כל כך יעילה, שבאה רק מתוך רצון טוב ומתוך שותפות

צביקה פוגל:  המקום היחיד שאנחנו רואים את זה היום זה בגורמי ההצלה ובצבא הגנה לישראל, כדאי מאוד שנדע לשמור על זה

צביקה פוגל:  תגידו בדיוק מה אתם רוצים, כדי שאנחנו נוכל לעשות על זה מלחמה, אין פה קואליציה ואין פה אופוזיציה

צביקה פוגל:  נאור ואני רוצים את זה בדיוק באותה מידה, תאמינו לי

נאור שירי: אני רוצה יותר

צביקה פוגל: או שהוא רוצה יותר

צביקה פוגל:  אתם רואים, בכלל טוב

נאור שירי: אני אספר לך סיפור צביקה – לקח לי זמן למצוא את ההודעה

נאור שירי:  לפני חמש וחצי שנים ביקשתי להתנדב במשטרה, בהוד השרון, לא חזרו אליי עד לרגע זה

נאור שירי:  ביקשתי פעמיים

מיה סטולרו: אני חצי שנה בתפקיד

נאור שירי: לא, לא, אני צוחק

נאור שירי:  אני אומר את זה כי ידעתי שאף אחד מפה לא היה עדיין בתפקיד, ושאני חלילה לא פוגע, אבל לתחזק מתנדב זה עולם

צביקה פוגל: נכון מאוד

נאור שירי: זה ביחס, נכון

נאור שירי:  הכשרה, פנס, נעליים, נכון זה חלק אבל זה גם המפגשים, ההוקרה, זאת היכולת לייצר קהילה ועוד אלף ואחת דברים

נאור שירי:  אתם אומרים שנעשית עבודת מטה ואני סופר מתחבר למונחים המאוד כוללניים והנחמדים האלה, כי התקציב כבר קיים

נאור שירי:  אני גם משער שאתם בערך יודעים מה התקציב של משטרת ישראל, ואני מניח שאפשר לגלות את זה אם אני גיליתי את זה בזמן שדיברת

נאור שירי:  אני רוצה להניח שזה לא בתקציב, או לא בכל ה-180

נאור שירי:  אבל נניח שהייתה תוכנית חומש עכשיו שבאה ואומרת, אני רוצה לשים את המתנדב כחלק – אני לא אגיד הכי מרכזי כי בסוף שוטר הוא שוטר – זה לא בתקציב נכון?     

עוזי אבן: זה לא בא לידי ביטוי ב-100% בתקציב

נאור שירי: אוקיי, גם עגום המשאבים, כמו שאתה אומר ושאני אומר שאני מכיר ברשות המקומית, שנותנת המון המון כספים

נאור שירי:  ולא רק הרשות המקומית כי הוצאות הביטחון ברשויות המקומיות גדולות, ואתם מכירים את זה

נאור שירי:  החל מרכבים שנותנים אפילו למפקדי המשטרה, נכון? הרשויות נותנות רכבים

צביקה פוגל: נכון

צביקה פוגל:  אשקלון למשל

נאור שירי: כמעט כל רשות לדעתי

נאור שירי:  אפשר תחילה לעגם את המשאבים, המון כספים קיימים

נאור שירי:  אז בטוח מתוך ה-180 – איך אמרת grosso modo – אם אני מכפיל שנייה את הכסף שאני מכיר, לפחות 50 או 80 מיליון שקלים כבר קיימים

צביקה פוגל: זאת עבודה שנעשה יחד אתכם זה בסדר

צביקה פוגל:  זה הרעיון

מיה סטולרו: אני רוצה לחזק את הדברים, ב-7 באוקטובר החלטנו להקים מוקד למתנדבים

מיה סטולרו:  ובמוקד נחשפנו לאזרח הטוב שרוצה לבוא ולתת

מיה סטולרו:  אנחנו קיבלנו בסביבות 40,000 שיחות טלפון של אנשים שאומרים, אנחנו רוצים לבוא

מיה סטולרו:  עכשיו אם לא חזרנו אליהם יום למחרת הם התקשרו שוב פעם, ושוב פעם עד שמישהו חזר אליהם ונתן להם מענה

צביקה פוגל: זה רמז לחבר הכנסת נאור שירי שלא חזרו אליו?      

מיה סטולרו: לא, זה לא רמז

מיה סטולרו:  זאת הכמות

נאור שירי: אני מודה שלא ביקשתי בחודשיים האחרונים

מיה סטולרו: הכמות העצומה של האזרחים שרצו לבוא, לתת ולהתנדב הייתה כמות מדהימה

מיה סטולרו:  צריך מישהו שיבוא, יטפל ויתחזק, כמות מפקדי הבסיסים שלנו היא כמות מאוד מאוד קטנה, וכדי להכיל את כמות ההתנדבות הזאת מישהו צריך לעשות את העבודה מאחורי הקלעים

מיה סטולרו:  אי-אפשר להתעלם מהכמות הגדולה הזאת

מיה סטולרו:  ולכן, מתנדב שמקבל את תשומת הלב ומקבל את הקשב, ומקבל גם את התודה על שבאת והצטרפת, זה עולם ומלואו

נאור שירי: שאלה, מתנדב שעושה הכשרה מתאימה יכול לשמש ליד פקח שיטור עירוני?     

מיה סטולרו: התחלנו לפתוח את זה, זה לא עד הסוף

נאור שירי: הם הבעייתיים?      

מיה סטולרו: לא, לא, ממש לא

מיה סטולרו:  ממש לא, זה לא הם

מיכאל ביטון: לא, אני אתכם

נאור שירי: לא, לא, לא אתה

נאור שירי:  משרד המשפטים

נאור שירי:  אני שואל בכוונה

מיה סטולרו: יש קורס של יח"מ שלב ב'

גבי פיסמן: זאת לא אותה הכשרה ולא אותן סמכויות

גבי פיסמן:  הסמכויות שנתונות לפקח מסייע הן סמכויות אחרות

נאור שירי:  לא, פקח מסייע זאת הרשות

נאור שירי:  השוטר שלידו?     

גבי פיסמן: השוטר שלידו הוא שוטר לכל דבר

נאור שירי: אז מתנדב לא יכול לקבל את אותה הכשרה?      

גבי פיסמן: לפי תקנות המשמר האזרחי מתנדב הוא מתנדב שפועל תחת הנחית שוטר

מיה סטולרו: מתנדב שלב ב' יכול לפעול גם לבד, אבל האפשרות לטפל באירועים היא מצומצמת אל מול שוטר

מיה סטולרו:  לשוטר יש סמכויות הרבה יותר רחבות מהמתנדב ולכן, עדיין לא פתחנו

מיה סטולרו:  במלחמה כן היה סיוע עם השיטור העירוני, אבל אנחנו קצת חוזרים לשגרה

יוחאי וג'ימה: אבל לא במסגרת השיטור העירוני

יוחאי וג'ימה:  אם עכשיו נוסע סייר או פקח של הרשות המקומית, האם אפשר – מה שהיה פעם שיטור קהילתי – לצרף אליו שוטר שמתנדב?      

מיה סטולרו: את זה אנחנו עדיין לא פתחנו

גבי פיסמן: זה כרגע אכן מעורר קושי משפטי

גבי פיסמן:  יש מדרג של סמכויות

נאור שירי: כן, אבל סל האירועים שהוא יוכל לטפל בו יכול להתאים לסמכות שלו

נאור שירי:  אז אולי אפשר לגשר על פערים

צביקה פוגל: נכון, נכון

גבי פיסמן: זה משהו שצריך לדבר עליו

נאור שירי: לבחון אותו משפטית

צביקה פוגל: בסדר גמור

גבי פיסמן: זה לא פשוט, התפיסה של הפקחים המסייעים היא שהם פועלים בהנחיית משטרה

גבי פיסמן:  זאת תפיסה שנקבעה

צביקה פוגל: גם לא כל המתנדבים רוצים לעשות את זה

צביקה פוגל:  אבל מה שנאור אומר הוא דבר נכון

צביקה פוגל:  אם כבר יש והוא כבר חלק מהמערך המשטרתי, למה לא לנצל אותו? אם הוא מוכן, לא כולם מוכנים

גבי פיסמן: אני חושבת שצריך גם לכבד את עבודת המשטרה בעניין הזה

גבי פיסמן:  הקושי כרגע להבנתי לא מצוי בניוד כוח האדם של המתנדבים אלא בשימור שלהם

נאור שירי: לא, באיוש

נאור שירי:  אני אומר שהשיטור המקומי יכול לפתור גם בעיית תקנים של שוטרים שחסרים, וגם את בעיית המימון של הרשות

נאור שירי:  כמו שאמרנו, נניח שהרשות נותנת כסף, אם השוטר נמצא בגבולה יש רציונל, יש היגיון ואפשר לבקש עוד כסף

דניאל הרשקוביץ: אפשר להתייחס, אדוני?  

צביקה פוגל: אוקיי

צביקה פוגל:  כן, בבקשה

דניאל הרשקוביץ: אני ממרכז המחקר והמידע של הכנסת

דניאל הרשקוביץ:  שאלה קטנה, האם אפשר לפרט קצת לגבי הסמכויות וההכשרה שהמתנדבים בכיתות הכוננות החדשות קיבלו

מיה סטולרו: מתנדבי כיתות הכוננות הם מתנדבים שמקבלים הכשרת אבטחה

מיה סטולרו:  התפקיד שלהם הוא להגיע בזמן חירום, על ידי הקפצה של מפקד התחנה

מיה סטולרו:  ובאירוע ביטחוני לבוא ולתת את הביטחון באותו מקום

מיה סטולרו:  בנוסף סמכויות האבטחה שלהם יכולות לתת להם גם תפקידי אבטחה קלאסיים שיש באותו אזור, הכול תלוי במתנדב

צביקה פוגל: איפה הם עושים את ההכשרה ואת ההסמכה?      

מיה סטולרו: במשטרת ישראל

נאור שירי: הנשקים שלהם הם נשקים ארוכים?      

מיה סטולרו: נשקים ארוכים

נאור שירי: איפה הם מאחסנים?      

מיה סטולרו: הנשק נמצא אצל כל מתנדב

נאור שירי: בבית?      

מיה סטולרו: בבית

נאור שירי: יש כספות?      

מיה סטולרו: אנחנו נמצאים באפיון של כספת, כדי לבוא ולהתקין בכל בית של מתנדב

מיה סטולרו:  כמובן שפה יהיה גם הצורך ברצון

צביקה פוגל: כספת או התקן נעילה?      

מיה סטולרו: כספת

מיה סטולרו:  מבחינת חטיבת האבטחה צריכה להיות כספת

מיה סטולרו:  וגם כמובן אם המתנדב ירצה לאפסן ולשים כספת ארוכה בבית שלו, בחדר ממ"ד, צריך להיות בטון ואת כל האפיון של הכספות, במידה ולא יהיה מקום מרכזי באותו אזור ובאותו מקום טריטוריאלי שבו הוא גר, כדי שהוא יוכל לאפסן שם את הנשק שלו

נאור שירי: יש להם קשר?      

מיה סטולרו: אנחנו נמצאים היום באבחון של מכשיר POC, אנחנו מתחילים במחוז הצפוני, כבר עשינו שכירות של מכשיר קשר

מיה סטולרו:  אנחנו מתחילים פיילוט שאמור להסתיים בחודש הקרוב במחוז צפון

מיה סטולרו:  יש לנו את תחנת בית שאן ועפולה, יחד עם עוד שלוש יחידות של מג"ב

מיה סטולרו:  אנחנו בוחנים את האזור האם POC רלוונטי או לא רלוונטי, יכולת חבירה, יכולת פריצה של כמה יחידות ביחד

מיה סטולרו:  ובסיום במידה וזה יצלח אנחנו כמובן נעביר לכל משטרת ישראל

נאור שירי: מה זאת סמכות אבטחה? תפרטי ביום-יום מה זה אומר?      

מיה סטולרו: הם יכולים להיות בבולטות בשטח, האזרח יראה אותם עם אפוד ויבין שבמידה ויש אירוע הוא יכולים לפנות אליו

מיה סטולרו:  יש להם סמכות ירי במידת הצורך, ובמידה ויש אירוע מורכב יותר, שאין לו את הסמכות כמו שיש למתנדב יח"מ, כמובן שיש להם את הקשר עם תחנת המשטרה

נאור שירי: אז יש לו סמכות אזרחית?     

צביקה פוגל: אין לו סמכות שיטור

מיה סטולרו: הוא מסתובב עם תעודת מינוי, אבל הסמכות שלו היא מאוד בסיסית לאבטחה

נאור שירי: מינוי של מי?       

מיה סטולרו: מאיתנו, משטרת ישראל

נאור שירי: מה זה נותן?      

מיה סטולרו: של מתנדב, זה נותן לו סמכויות של שוטר

נאור שירי: חיפוש?      

מיה סטולרו: כן, הוא יכול לעשות חיפוש, הוא יכול לעשות עיכוב ומעצר

נאור שירי: מעצר? יש לו אזיקים?      

מיה סטולרו: עיכוב ומעצר על פי הסמכויות

מיה סטולרו:  אין לו את הציוד של האזיקים, אבל הוא כן יכול לעשות

נאור שירי: אז איך הוא עושה מעצר?      

מיה סטולרו: עוד פעם, זה תלוי איך האירוע מתפתח

צביקה פוגל: משכיב אותו על הרצפה ושם לו רגל הצוואר

מיה סטולרו: גם אני לא מסתובבת עם אזיקים, ואני יכולה להיתקל באירוע ולעצור

נאור שירי: זה מבדר

משה אלפנדרי: כי זה לא הייעוד שלו בשוטף

נאור שירי: אני יודע, לכן אני שואל

נאור שירי:  כי בשוטף, ראינו כמה תופעות כאלה מגניבות

נאור שירי:  שהיה מגניב, הם מסתובבים עם כובעים, אפודים כאילו הם ב- team 6 navy, אבל לזה תמיד יש להם תקציב

נאור שירי:  יש להם סמכות מעצר וחיפוש, הם לא מבקשים אישור משוטר? להגיד הינה אני מחשיד עכשיו אדם\ ואני עושה עליו חיפוש?       

מיה סטולרו: יש להם את הסמכויות, הם מקבלים הכשרה

מיה סטולרו:  על פי ההכשרה שהם מקבלים הם יודעים מה מותר להם ומה אסור להם

משה אלפנדרי: הוא מתנדב המשמר האזרחי לכל דבר, מהבחינה הזאת

נאור שירי: בסדר, לא קיבלתם אותי לקורס, אז אני לא יודע

מיה סטולרו: 	לפני חמש וחצי שנים

משה אלפנדרי: עם כל הסמכויות של שוטר מבחינתך

צביקה פוגל: רק כשהוא במשמרת

נאור שירי: עם זה אין בעיה

מיה סטולרו: רק כשהוא במשמרת, רק כשהוא מופעל

נאור שירי: שימי לב, זה סמכויות כמעט מלאות של שוטר

צביקה פוגל: כלומר ברגע שהוא מדווח נכנסתי למשמרת, מאותו רגע זה תקף

צביקה פוגל:  בזמן שהוא לא במשמרת זה לא תקף

צביקה פוגל:  חשוב להבהיר את זה

מיה סטולרו: בוודאי

מיה סטולרו:  נכון, נכון

מיה סטולרו:  אנחנו נבהיר, הסמכויות של מתנדבי משמר אזרחי קיימות לו ובתנאי שהוא מופעל על ידי משטרת ישראל

מיה סטולרו:  אם היום הוא הולך עם הנשק הארוך, כי זה משהו שצמוד אליו, אבל הוא לא הופעל על ידי בסיס ההפעלה שלו, אין לו את הסמכויות שהוא קיבל

צביקה פוגל: אז אם כבר נכנסנו לעניין הזה של מתנדבים וסמכויות

צביקה פוגל:  מתנדבים ביישוב ששומרים על הש"ג

צביקה פוגל:  רוב היישובים שאני מכיר בצפון ובדרום שאינם 02, שמו רשימות שמירה יישוביות, האנשים ביישוב התנדבו

נאור שירי: גם במרכז

צביקה פוגל: גם במרכז

צביקה פוגל:  יש מתנדבים ששומרים בשער, השער סגור, מי שמגיע וכולי

צביקה פוגל:  מה הסמכויות של אותו אחד? אני יכול כאזרח מן השורה שעושה עכשיו תורנות ב-02:00 בלילה בשער היישוב שלי, למנוע מאדם להיכנס ליישוב שלי?      

מיכאל ביטון: או לתשאל מישהו?      

נאור שירי: פתח סוגריים, סיפור אמיתי, אני מגיע היום עם סיפורים

נאור שירי:  נכנסתי ליישוב כלשהו במועצה אזורית עמק חפר, קבעתי שם פגישה, ואמרו לי שבית הקפה סגור והוא מונע ממני להיכנס

נאור שירי:  אמרתי לו, בסדר, אני קבעתי פגישה ואני רוצה להיכנס והוא מונע ממני כניסה

נאור שירי:  הוא אומר לי, אתה לא נכנס, עזוב שנייה את עניין חבר הכנסת, לפגוע לי בחופש התנועה זה בסמכות שלו כי הוא חושב שבית הקפה סגור?     

משה אלפנדרי: חד-משמעית אין לו שום סמכות

משה אלפנדרי:  אני יכול להגיד שאזרח שנושא כלי ירייה פרטי, יש לו אפשרות לעשות שימוש בכלי הירייה באופן עקרוני רק להגנה עצמית ולא מעבר לזה

משה אלפנדרי:  בכל סיטואציה אחרת הוא יכול להתקשר למשטרה

צביקה פוגל: אני מדבר על משהו מאוד ספציפי, אני עומד עכשיו בשער, השעה היא 02:00 בבוקר, מגיע לשער רכב שרוצה להיכנס, והבחור באוטו נראה לי חשוד, יש לו מבטא שלא מוצא חן בעיניי ואני רוצה למנוע ממנו להיכנס, אני יכול?      

משה אלפנדרי: באופן עקרוני לא

משה אלפנדרי:  אזרח מן השורה שלא בתאום עם המשטרה, לא יכול

משה אלפנדרי:  למאבטח היישוב יש סמכות מאבטח, הוא עבר הכשרה

צביקה פוגל: לא, לא, מאבטח

צביקה פוגל:  מתנדב, מתנדב

מיה סטולרו: מי הפעיל את המתנדב?      

עוזי אבן: מתנדב מטעם משטרת ישראל?      

מיה סטולרו: לא, הוא לא מטעם משטרת ישראל

מיה סטולרו:  אצל מי הוא מתנדב?      

משה אלפנדרי: חוק השמירה זה משהו אחר, זה בעצם מתנדב שמופעל על ידי הרשות המקומית ויש לו סמכות של שומר

משה אלפנדרי:  שומר זאת סמכות הזדהות ודברים מהסוג הזה ולא מעבר לזה

צביקה פוגל: כלומר, אני לא יכול למנוע ממנו להיכנס ליישוב

גבי פיסמן: למאבטח כן יש סמכות למניעת כניסה בסמכות

צביקה פוגל: למאבטח כן, אבל אני לא מאבטח עכשיו, אני מתנדב מטעם היישוב שלי

צביקה פוגל:  מה שאני אומר לכם זה משהו שקורה

גבי פיסמן: אתה מדבר על תפקיד שהוא לא שלטוני בעצם, תפקיד שאין לא שום הסכמה

גבי פיסמן:  אדם שמתנדב ללא שום הסכמה והכשרה לא רשאי להפעיל סמכויות מהסוג הזה

מיכאל ביטון: התשובה היא בעייתית

נאור שירי: לא

צביקה פוגל: בפועל אני לא אפתח לו את השער, שלא תבינו לא נכון

מיכאל ביטון: האנשים שלנו שנמצאים בש"ג, המאבטחים, חשופים לבעיות קשות מאוד

גבי פיסמן: לא

גבי פיסמן:  מאבטח זה משהו אחר, יש לו סמכות

מיכאל ביטון: זה לא מאבטח בהגדרה, הוא לא קיבל תעודת הסכמה ממשטרת ישראל

מיכאל ביטון:  הוא לכאורה עושה פעולת אבטחה וזאת הבעיה

מיכאל ביטון:  הלכאורה זאת הבעיה, הפער בין הבפועל לבין מה שהוא עושה

מיכאל ביטון:  יש פה לקונה מטורפת

צביקה פוגל: אתם מבינים את הפואנטה? את הפער? יש מתנדבים, אני גר ביישוב – מצטער שאני לוקח את זה למקום האישי – במשמר הירדן

צביקה פוגל:  כל התושבים התנדבו לשמור, כל אחד בא לשעתיים, שניים שיושבים בזוג

צביקה פוגל:  אחד הולך לשער ואחד עומד ליד הלחצן כדי לפתוח או לא לפתוח, ויש לו גם נשק בדרך כלל

מיכאל ביטון: נעדרי סמכות

צביקה פוגל: אבל בעצם אין לנו שום סמכות, כי אם באותו רגע ירצה להיכנס אותו אחד שנראה לי לא טוב ושהמבטא שלו לא מוצא חן בעיניי, אז אין לי ברירה, אני מכניס אותו

צביקה פוגל:  ואז יכול להיות שצדקתי והוא באמת עשה אחר כך פיגוע

צביקה פוגל:  ואז מה?          

מיכאל ביטון: כבוד היושב-ראש, אפשר לחדד את הדילמה

מיכאל ביטון:  האם יש לך בכלל סמכות לתשאל אותו? אם אתה לא מאבטח

מיכאל ביטון:  אתה יכול בכלל לשאול אותי שאלות? לא בטוח

צביקה פוגל: אבל זה מה שקורה

צביקה פוגל:  מה שקורה הוא שאתה שואל, שלום, מי אתה? למי אתה בא?      

נאור שירי: גם אם הוא עובר חקירת משטרה בסוף, אם משהו קורה אסור לך לדבר איתו

מיכאל ביטון: נכון, אנשים שהיו מסתפקים על זה חדשות לבקרים

צביקה פוגל: צריך לתת לזה מענה, אלה גם מתנדבים

צביקה פוגל:  שמי שמצ'פר אותם ומתגמל אותם זה היישוב ולא המשטרה

ענבל דואק: זאת הרשות המקומית

צביקה פוגל: צריך לראות איך עושים את זה חוקית

צביקה פוגל:  תגידו מה צריך לעשות

משה אלפנדרי: הם צריכים להיות מתנדבי משטרה

משה אלפנדרי:  זה בדיוק העניין של הנקודה של הדיון פה

משה אלפנדרי:  היינו שמחים אם אותם האנשים היו מצטרפים לשירות המשטרה כמתנדבים

משה אלפנדרי:  כל אחד בפני עצמו יעבור את ההכשרה

נאור שירי: כמה זמן ההכשרה? בעבר זה היה שמונה מפגשים

מיה סטולרו: היום כדי להכשיר מהר עשינו לכיתות כוננות שבעה משכים

מיה סטולרו:  כלומר ביום אחד בצורה זריזה אנחנו מסיימים את ההכשרה

מיה סטולרו:  אני חייבת לבוא ולהגיד, שאנחנו, משטרת ישראל, יצאנו בקול קורא לכל ההתנדבויות, בואו תצטרפו אלינו למקום מוסדר, למקום שנותן הכשרה וסמכויות ובואו תתנדבו דרכנו

מיה סטולרו:  גם לבני המקום שאוטוטו חלקם נסגרו וחלקם עוד קיימים

נאור שירי: חלקם המצומצם עוד קיים

מיה סטולרו: נכון, גם שם פנינו לפיקוד העורף ואמרנו להם, חבר'ה, זה הטלפון שלנו תפנו את האנשים אלינו

מיה סטולרו:  אנחנו רוצים שהם יגיעו לכיתות הכוננות, וכך נוכל להמשיך לשמר את מה שעשיתם וכן לשים אותם אצלנו ביישובים

נאור שירי: כפותחים את כיתות הכוננות, לוקחים אותם מהרשות

יוחאי וג'ימה: לשמור בש"ג לא ייתן מענה ליישובים

משה אלפנדרי: לאו דווקא

נאור שירי: אם אני מתנדב במשטרה, הייתי בכיתת כוננות בני המקום ואני רוצה להיות רק בהרצליה?     

מיה סטולרו: אם  אתה גר בהרצליה, אתה תהיה בהרצליה

נאור שירי: גר בהרצליה

מיה סטולרו: כיתות הכוננות של משטרת ישראל זה על פי מקום המגורים

נאור שירי: לא, אם אני הייתי בבני המקום, ובשלושת החודשים האחרונים הייתי רק בהרצליה או בבית שאן – נצא מהאזור – אם אני ממשיך במשטרה אני נכנס לפול האזורי?     

מיה סטולרו: לא, הכול תלוי באיפה שאתה גר

מיה סטולרו:  על פי מקום המגורים שלך

נאור שירי: אוקיי, בסדר

מיה סטולרו: במקום שאתה גר ושם יש כיתת כוננות

משה אלפנדרי: שיטת ההפעלה של כיתת הכוננות היא כזו שאתה צריך להיות זמין מעכשיו לעכשיו

משה אלפנדרי:  ולכן, יש חשיבות למקום המגורים שלך

נאור שירי: אבל כיתת המגורים שלך מוגבלת במספר מקומות

מיה סטולרו: עד 20 אנשים

נאור שירי: ואם יש 20 אנשים מאוישים?      

מיה סטולרו: אז יש לנו מספיק על פי כיתת הכוננות

נאור שירי: אז אתם לא חוזרים אליי שוב

מיכאל ביטון: צריך לשמור, ה-20 האלה לא ישמרו סביב השעון

משה אלפנדרי: ישמרו אותך במאגרים שלנו וכשיהיה צורך אולי יפנו אליך

מיה סטולרו: מה זה? אנחנו לא חוזרים לבן אדם? אנחנו חוזרים לבן אדם

נאור שירי: לא, אמרתי אליי

נאור שירי:  אם עכשיו יש 20 סלוטים שהוקצו בבית שאן והם מלאים, ואני רוצה להתנדב במשטרה, מה עושים איתי?      

משה אלפנדרי: יגידו לך לבוא להתנדב במשמר האזרחי, אבל לא בכיתת כוננות

נאור שירי: ואז אני באזור, אני נכנס לניידת

מיה סטולרו: משמר אזרחי זה אומר שאתה עדיין באזור

גבי פיסמן: אני ראשת אשכול סמכויות שלטוניות במשרד המשפטים

גבי פיסמן:  המשטרה מציגה תפיסה מקצועית ותפיסת אבטחה

גבי פיסמן:  כשהמשטרה היא הגוף המקצועי שלוקח חסות על כל כיתות הכוננות

גבי פיסמן:  יש לנו בעצם הסדרה כוללת, ראיית רוחב, הכשרה מתאימה, הפעלת סמכויות מבוקרת וזאת התפיסה הנכונה

גבי פיסמן:  וכשחבר הכנסת שירי אומר, אבל אם הפול הזה כבר התמלא ואני גם רוצה להיות חבר בכיתת הכוננות, אז כן, הוא יצטרך ללכת לפי הצרכים שהוגדרו במסגרת הראייה הכוללת

גבי פיסמן:  וזה הדבר הנכון, וזה הדבר הראוי

גבי פיסמן:  ולא לתת מקום להתארגנויות ספורדיות, פרטיות שלא היו מכוסות, לא היו מבוקרות, לא היו מפוקחות ומוכשרות באופן מתאים – זאת הראייה הנכונה

צביקה פוגל: בסדר גמור

צביקה פוגל:  יפה מאוד, תודה

צביקה פוגל:  אלון, בבקשה

מיכאל ביטון: תודה, אדוני היושב-ראש, אני מנהל אגף חירום וביטחון של מרכז השלטון האזורי

מיכאל ביטון:  מתוקף זה יש לנו 54 מועצות אזוריות, מעל 1,090 יישובים קטנים

מיכאל ביטון:  יש כ-8,000 מתנדבים תחת מג"ב במרחב הכפרי

מיכאל ביטון:  אצלנו הבעיה מועצמת בסדר גודל, כי בפועל אנחנו שיוריים במונחים של זמן ומרחב

מיכאל ביטון:  תחנות המשטרה הכחולות בכוונת מכוון אומרות לנו תהיו חזקים, ואנחנו חזקים כי זה זמן ומרחב ארוך להגיע

מיכאל ביטון:       ולכן, אנחנו ממציאים כל מיני פטנטים, ממשמר שכונה, ומשמר יישוב

מיכאל ביטון:  מגייסים כמה שאפשר למתנדבי המתמיד, אבל צריך להגיד ביושר, שרוב העול ברמה התקציבית נופל על המועצות והיישובים, על הקיבוצים ועל המושבים

מיכאל ביטון:   כי המוצר הזה הוא מוצר כמעט על-תקני במשטרת ישראל מבחינת הכסף

מיכאל ביטון:  בפועל הרשות מקצה את בסיס ההפעלה, את המקום למפקד הבסיס, את המקום למשק"ים המוסדיים באשכולים, איפה שהם יושבים והיא תומכת בהם בהכול

מיכאל ביטון:  מציוד הקבע, דרך הציוד המתכלה – זה עוד לפני שאני מדבר על המתנדב – אני מדבר על הבסיס הארגוני ועל הקושי של משמר הגבול במרחב הכפרי

מיכאל ביטון:       המתנדב בכלל, מאירוע שנתי דרך ועד להם חולצות

מיכאל ביטון:  אם אני מדבר על יחידות מיוחדות שיש אצלנו במרחב הכפרי, יחידות ג'יפים ויחידות פרשים, תכפילו את זה בסדרי הגודל

מיכאל ביטון:  קרונות שאנשים קונים, ביטוחים לסוסים שהמועצות משלמות, וטרינריה וכל מה שקשור לציוד ייעודי, מגפי בוקרים וכולי

מיכאל ביטון:  ובמרחב הכפרי יש לא מעט יחידות כאלה, גם של ג'יפים, גם של טרקטורונים וגם של פרשים

מיכאל ביטון:       בפועל משרד הפנים לא מקצה שום תקציב למתנדבי משטרת ישראל

מיכאל ביטון:  ואני אגיד עוד הערה אחת, הכול קורה בשטח

מיכאל ביטון:  אנחנו ביום ה-108 למלחמה, מעל 10,000 נשקים ארוכים – שאנחנו מדברים עליהם – נמצאים כבר, לשמחתנו, בבתים של המתנדבים

מיכאל ביטון:  ומתקני נעילה שאת חלקם קנינו לא מאושרים על ידי חטיבת האבטחה של המשטרה

מיכאל ביטון:  אין עדיין כספות בדמ"צ, אין גם מחסני נשק ברמה, באיכות ובתפוצה שצריכים להיות

מיכאל ביטון:  וכל העול הזה הולך ליפול על הרשויות בחלקו הגדול

מיכאל ביטון:  כרגע המתנדבים שלנו ברמת סיכון מטורפת

מיכאל ביטון:  כי מתנדב כיתת כוננות של המשטרה שהולך עכשיו לעבוד, הנשק שלו בבית

מיכאל ביטון:  הנשק שלו חשוף לגניבות וזה דבר שצריך לפתור אותו אתמול

מיכאל ביטון:       אני אסיים ואומר, שאין פתרון אחר, אני לא רואה פתרון אחר בנמצא

מיכאל ביטון:  הבסיס במרחב הכפרי תמיד יהיה המתנדב

מיכאל ביטון:  אנחנו קוראים לזה, הרשות המקומית היא לבנת היסוד, והאטום זה המתנדב

מיכאל ביטון:  על הרבה מאוד חתכים

מיכאל ביטון:  במרחב הכפרי המתנדבים, גם של הכבאות שמכשירים ומפעילים את צוותי הכיבו, גם של יחידות החילוץ ובטח ובטח של המשטרה

מיכאל ביטון:  זה הלב וזה הבסיס, בלי זה יש רק שלד במרחב הכפרי

מיכאל ביטון:  ולכן, יפה שעה אחת קודם שברמת הכסף והאמצעים שהמשטרה משקיעה בזה, לא צריכה להיות הכפלה אלא שילוש של האמצעים

צביקה פוגל: תודה, אלון

צביקה פוגל:  דברים חשובים, אתה תוכל לדבר גם בהמשך אם תמצא לנכון

צביקה פוגל:  איציק, בבקשה

צביקה פוגל:   כב"ה, לוחמי האש

איציק לוי: בוקר טוב, היושב-ראש, פורום נכבד

איציק לוי:  נמצאת איתי כאן טיראן, רמ"דית משאבי אנוש של מתנדבים וגם לינור רמ"דית תאום מבצעים כבאות והצלה לישראל

איציק לוי:  אנחנו שלחנו מצגת אם אתם רוצים להציג אותה

צביקה פוגל: אם אתה רוצה להציג אותה, נציג אותה, בוודאי

איציק לוי: היא אצלכם, אם תרצו אפשר להציג אותה

צביקה פוגל: איציק, מוכנה

איציק לוי: לא, זה של אתמול

איציק לוי:  זה לא קשור

איציק לוי:  כבאות והצלה לישראל מתעסקים כמו שכולם יודעים בנושא של כבאות, כיבוי שריפות, חילוץ לכודים, אירועי חומ"ס, כל המתחמים האורבנים וכל מה שיש לנו בעקבות ההתחממות הגלובלית, זה המענה שלנו

איציק לוי:       בעיקרון כל מערך הכבאות בישראל מונה 2,300-2,200 כבאים מסייעים, ועוד כ-900-800 אנשי מטה שנמצאים בכל התהליך

איציק לוי:  כן, זאת המצגת, אפשר להעביר, בבקשה

איציק לוי:       (מלווה את דבריו במצגת)      אנחנו רואים את המענה שלנו כזמן ומרחב

צביקה פוגל: כמה מתנדבים יש?      

איציק לוי: אנחנו כבר נגיע, ברשותך, כבוד היושב-ראש

צביקה פוגל: אתה שומר את זה בסוד?      

איציק לוי: לא, זה מופיע בשקף

איציק לוי:  אנחנו מתייחסים לזמן ומרחב כמה שנגיע יותר מהר, עם יותר כוח ככה פחות נזק

איציק לוי:  כולנו – חלקכם עדיין צעירים – גדלנו פעם על רהיטי סבא או סבתא בבית עם העץ החזק והעבה

איציק לוי:  אלו שריפות שאני ככבאי, כשהתחלתי לפני 33 שנה, היינו אומרים ששריפה כזאת מתמשכת 20 דקות ואחר כך עוד 20 דקות, 60 דקות נגמרת השריפה

איציק לוי:  היום, אם אנחנו לא מגיעים לשריפה תוך 10 דקות לא נשאר כלום

איציק לוי:  ואתם רואים את זה כולכם בשריפות האחרונות שקורות בעיר בבתי המגורים של הקשישים

צביקה פוגל: בסרטון שהראיתם לי אתמול, 4 דקות ו-50 שניות

איציק לוי: בדיוק, הספה שבוערת

איציק לוי:  זה בגלל הייצור של הרהיטים וכולי ובגלל זה חשוב לנו הזמן במרחב

איציק לוי:  נעבור לעולם המתנדבים, למה אנחנו צריכים את מערך המתנדבים אצלנו בכב"ה? ראשית, דיברנו על זמן ומרחב

איציק לוי:  קיצור כל נושאי זמן התגובה

איציק לוי:  שנית, זה כוח עתודה ארצי, שלישית, חיזוק למערך המבצעי והתומך בתחנות

איציק לוי:  הגברת המודעות והבטיחות, שמים לב שהמתנדבים האלה שנמצאים ביישובים ובמקומות, הם חלק מההסברה הקהילתית, היישובית והעירונית, איפה שהם נמצאים, כולל צופי האש

איציק לוי:  ואחרון, כל נושא חיזוק הקשר עם הקהילה

איציק לוי:  התקנת גלאי עשן בבתים, אולי בתקופה הזאת של המלחמה לא, אבל זה היה מתקיים

איציק לוי:  היו מגיעים ומתקינים גלאי עשן בתוך בתים יחד עם הלוחמים ומאוד תורמים לכל הסיפור

איציק לוי:       גם ב-7 באוקטובר מערך הכבאות איבד חמישה מתנדבים ועוד חמישה לוחמים

איציק לוי:  אני כבר אומר זה היה ב-7 באוקטובר, מאז כבר איבדנו עוד הרבה מתנדבים, כי חלקם עושים שירות מילואים ונפלו בקרבות

איציק לוי:  ונקווה שהם יהיו החללים האחרונים וננצח במלחמה הזאת, בעזרת השם

צביקה פוגל: חמשת המתנדבים האלה נהרגו

איציק לוי: נהרגו ביום התקיפה, ב-7 באוקטובר

איציק לוי:  הם הגנו על ביתם, כולם מעוטף ישראל

צביקה פוגל: חשוב לציין את זה

צביקה פוגל:  הם חלק ממערך מתנדבי הכבאות

איציק לוי: בדיוק

איציק לוי:  מכאן אנחנו מגיעים לשקף שאליו התייחסת, כבוד היושב-ראש, מערך הכבאות כולל בתוכו כ-2,400 מתנדבים

איציק לוי:  תכף נגיע לפירוט אבל אתם רואים פה יחידות עצמאיות, מעל 1,200 אנשים

צביקה פוגל: בדומה למה ששמענו במשטרה, גם במערך הכבאות זה עוד מערך

צביקה פוגל:  זה בול ה-3,000 איש שיש סך הכול בכבאות, יש 2,400 מתנדבים

צביקה פוגל:  כדי שנבין על מה שאנחנו מדברים

איציק לוי: בדיוק

איציק לוי:  זה כל המערך שלנו, זה שירות לאומי, שירות אזרחי לאומי, מתנדבים בוגרים שנמצאים בתחנות, צופי אש

איציק לוי:  מה זה צופי אש, כבוד היושב-ראש? אתה רואה פה את השלט ארבל לוי, זה הבן שלי, הוא היה צריך להגיע, היינו אמורים להעלות בזום אבל בסוף הוא לא הגיע

איציק לוי:  צופי האש הם ילדים בני 15 עד 18, בכיתות י'-י"ב, שבאים לעשות מעורבות חברתית יחד עם צופי האש

איציק לוי:  יש להם סדר גודל של 60 שעות של מעורבות חברתית ואחר מכן הם ממשיכים אצלנו כצופי אש

איציק לוי:  הם יוצאים עם הכבאים, נמצאים בפעילות בתחנה, עושים הסברה, נמצאים עם הקהילה, עושים הדרכה בבתי הספר שלהם בנושא בטיחות אש במסגרת המעורבות החברתית וצופי האש

איציק לוי:       זה היה בכיתה י', ועכשיו באמצעות משרד החינוך העלנו את זה גם לכיתות י"א-י"ב, כדי שזה ייחשב להם כמעורבות חברתית, זה ציון בתעודה וזה ממש מעולה, ואלה הם צופי האש

איציק לוי:       לאחר מכן יש לנו מתנדבים בוגרים

איציק לוי:  מתנדב בוגר בתחנה, נציב כבאות והצלה הנחה שבזמן השירות הצבאי הוא לא יהיה מתנדב

איציק לוי:  לצערי, אם הוא מת כמתנדב, הוא מקבל מביטוח לאומי, הוא מת כחייל ויש לו את המעטפת הצבאית, אתה מכיר את זה, כבוד היושב-ראש

איציק לוי:  לכן, הנציב כרגע הנחה שבזמן השירות הצבאי הסדיר, הוא לא יתנדב אצלנו עד שהוא יסיים את הסדיר ואז יגיע אלינו להתנדב בתחנה שבה הוא נמצא

איציק לוי:       מכאן עוברים ליחידות המתנדבים העצמאיות

איציק לוי:  יש לנו 83 יחידות מתנדבים, יחידת מתנדבים מאילת ועד קריית שמונה, שממש מפוזרים בסדר גודל של עד 25 מתנדבים בוגרים בתחנה

איציק לוי:  שתכף תראו את רמת ההכשרה שלהם

איציק לוי:  הם עוברים הכשרה, הם עוברים את כל הקליטה, מאישור רפואי, אישור רישום פלילי, וכל האישורים שצריכים

איציק לוי:  מגיעים ועושים הכשרה של 60 שעות, שומרים על כשירות של אחת לחודש של עשר שעות

איציק לוי:  הם צריכים להגיע אלינו לסימולטור

איציק לוי:  כבוד היושב-ראש, ראית, הם עושים אימון על הסימולטור הנייד, עם רמת הצוות ואז הם יותר כשירים ומוכשרים

איציק לוי:       רצינו להזמין כאן את אחד ממפקדי היחידות, יחידת טייבה, היא יחידה במגזר הערבי

איציק לוי:  בחודש אוקטובר, כבוד היושב-ראש, היחידה הזאת פעלה ב-70 אירועים

איציק לוי:  זאת יחידת מתנדבים

איציק לוי:  זה רק מראה את הרצינות שלהם ואת הכול

צביקה פוגל: אני חייב לעצור אותך, איציק

צביקה פוגל:  הייתי אתמול אורח של נציבות כבאות והצלה

צביקה פוגל:  וראיתי את החבר'ה המוכשרים האלה, את המתנדבים

צביקה פוגל:  אני חייב לומר לכם זה הרשים אותי בהיבט של המחויבות למתנדבים, אבל לא פחות את המתנדבים למקצוע הזה

צביקה פוגל:  החבר'ה האלה לבושים כמו כבאים, מחזיקים זרנוקים ביד, מסתערים עלה אש, ואללה זאת התנדבות מסוג אחר

צביקה פוגל:  אני הייתי מתנדב כמה שנים – זה מדהים

צביקה פוגל:  ראיתי במקרה חבר'ה שהם בני מיעוטים, זה משנה – נוהגים לקרוא לזה game changer, אני לא אוהב את הביטויים הלועזיים האלה – וזה בהחלט גורם שמוסיף אלמנט אחר בקהילה ובחברה שלנו

צביקה פוגל:  אתמול התרשמתי מאוד מהקטע הספציפי הזה, וידעתי שאני מקיים היום את הדיון, וזה גם עזר לי להבין עד כמה אתם רציניים בהתייחסות לזה

איציק לוי: אם אפשר להחזיר לשקף הקודם, לזה התייחס כבוד היושב-ראש, מתנדבי שירות לאומי אזרחי

איציק לוי:  ילדים שלא יכולים לעשות שירות צבאי, באים אלינו לשירות לאומי

איציק לוי:  והתייחס פה כבוד היושב-ראש לבני שירות מהמגזר הלא יהודי, אנחנו קוראים להם תומכי לחימה

איציק לוי:  אני לא רוצה שהוא יהיה כבאי טוב אני רוצה שהוא יהיה אזרח טוב יותר במדינת ישראל

איציק לוי:       בהעשרה של ארבעה שבועות, אולי שבועיים וחצי הוא לומד כבאות

איציק לוי:  בכל השאר הוא לומד ערכים, הוא לומד עברית, הוא עושה סיורים במדינת ישראל ומכיר מקומות

איציק לוי:  הם היו ביד ושם, בלוחמי הגטאות, הם מכירים את הארץ

איציק לוי:  הקשר שלנו עם הקהילה הזאת הוא מאוד מאוד חשוב, וזה קורס מיוחד של בני השירות האזרחי

איציק לוי:  יש כבר שבעה לוחמים שנקלטו להיות לוחמי אש מתוך בני השירות האלה

איציק לוי:  זה מאוד חשוב ואנחנו רואים בהם game changer בנושא הזה

איציק לוי:       בנושא צוותי החירום וכיתות הכוננות, לאור ה-7 באוקטובר עשינו קול קורא לכמות אדירה של אנשים שרוצים להתנדב

איציק לוי:  אנחנו עושים הדרכה לכיתות כוננות ולצוותי חירום, אנחנו קוראים להם שומרי הבית

איציק לוי:  שומרי הבית, כיתת הכוננות נמצאת ביישוב, בקהילה שלה, והיא מקבלת הדרכה בסיסית כולל אמצעים ראשוניים לכיבוי שריפה

איציק לוי:  באמצעות הרשות יש טנדר או גרור ויש עליו מחבטים, זרנוקים – הצנרת של המים – ויש משאבה כזו או אחרת

איציק לוי:  הם עושים את הפעילות הראשונית, לפעמים עדיף שהוא לא יעשה כלום אבל העובדה שהוא יוביל אותי למקום האירוע, הוא בעצם חסך לי הרבה זמן בהגעה כי הוא מכיר את האירוע

איציק לוי:  כשהוא מדווח לי מה יש באירוע זה מונע ממני להוציא רכבים מיותרים או להיפך להוסיף רכבים אם צריך

איציק לוי:  הוא פשוט מכיר את כל האופציות ואת כל האפשרויות לגבי הדברים האלה

איציק לוי:       כמו שאמרתי הקב"ט והרישום הפלילי הם גם דברים שנדרשים

איציק לוי:  לגבי רמת ההכשרה, יש לנו את כל השלבים, זה מתחלק לפי רמת הקורסים

איציק לוי:  משלב המבואות שעוברים כולם, אחר כך שלבי בסיס הידע המקצועי

איציק לוי:  יש תרחישים וכל אחד בהתאם למתחם שלו

איציק לוי:  יש שקף מוסתר כבוד היושב-ראש, שממש מפרט כל הסכמה ואת מה שהוא צריך לעשות

איציק לוי:  כל מתנדב צריך לעבור לפחות שישה אימונים בשנה, שישה אימונים יחד עם התחנה, ובין 30-22 הדרכות עיוניות ומעשיות במסגרת התחנה, ובמסגרת היחידה שבה הוא נמצא

צביקה פוגל: אם הוא לא עושה את זה, הוא מוגדר לא כשיר?     

איציק לוי: צריך לבדוק למה הוא לא עשה

איציק לוי:  כמו למשל עכשיו, אנחנו יודעים שהרבה נמצאים במילואים, ואנחנו נעשה להם השלמות

איציק לוי:  כבוד היושב-ראש, גם לחייל שלא מתגייס שנה, לא שוללים את רישיון הנשק

איציק לוי:  הוא עושה מטווח ומחזירים אותו

איציק לוי:  יש אצלנו מעקב דרך המשא"ן, כדי לבדוק מי עשה ומי לא

איציק לוי:  ועוד דברים שאנחנו מעקב עליהם ורואים מה נעשה ומה לא

איציק לוי:       לגבי התגמולים, גם אנחנו כמו המשטרה

איציק לוי:  אצלנו מקבלים תעודות על סיום קורס, כמו שחילקת, אדוני היושב-ראש, בטקס ההוקרה למתנדבים

איציק לוי:  יש להם מפגשים חברתיים בערבי מפקד, ימי גיבוש, הרמת כוסיות כל מה שרשום פה, ללא תקציב

איציק לוי:  במשא"ן רוב התקציב הוא לטובת זה, אבל בסופו של דבר הוא לא בא לידי מימוש

איציק לוי:       כל נושא המתנדבים והתקציב שלו תמיד יהיה בשלב השני, הוא לא יהיה בשלב הראשון

איציק לוי:  כי קודם כול ייתנו לעובדים ולאחר מכן למתנדבים

איציק לוי:  בכבאות והצלה צריך להסדיר את התקציב לטובת המתנדבים

איציק לוי:  ברשותך אני אציין, אצלנו מתנדב מקבל זיווד מלא, ביגוד, נעליים, ציוד תקיפה, לא אחד לאחד בצוותים אלא שזה הולך לאחד לשלושה או אחד לשניים

איציק לוי:  הוא מקבל ציוד מיגון לשדה - - - מיגון לשטח אורבני, מסכת נשימה באירועים, קסדה וכל הדברים האלה שהוא צריך ברמה הצוותית

איציק לוי:  הוא מקבל ביגוד אישי ביום הקליטה שלו, וכל שלוש שנים מקבל סבב

איציק לוי:  יש כל הזמן אפשרות לרכוש דרך חנות המכר שלנו וכולי

איציק לוי:  למתנדבים אין עדיין את הכרטיס שאיתו אפשר לרכוש, אבל הכבאים עוזרים להם בכל התהליך הזה

צביקה פוגל: זאת אומרת שמי שמתנדב בכבאות אצלך לא מקבל תעודת כבאי

צביקה פוגל:  אלא רק סיום קורס

איציק לוי: הוא לא מקבל תעודת כבאי, הוא מקבל תעודת מתנדב של סיום קורס

איציק לוי:  אבל כמו שציינו אתמול, כבוד היושב-ראש, גם נציב כבאות והצלה התחיל בצופה אש

צביקה פוגל: אני יודע

איציק לוי: צופה אש, בן שירות, עושה את אותו מסלול אם הוא רוצה להיות לוחם אש כמו לוחם אש מן המניין מהאזרח, יהיו לו נקודות זכות בוועדת הקבלה

איציק לוי:  עצם העובדה שהוא היה מתנדב, עצם העובדה שהוא היה צופה אש ובן שירות יעזרו לו להיקלט במערך

איציק לוי:  הוא מכיר את המערך, היתרון הוא שהוא כבר מכיר את החומר, הוא יכול להיכנס ממש מהר לכל התהליך הזה וזה מאוד חשוב לנו

צביקה פוגל: אני תושב משמר הירדן, עברתי את ההכשרה שלכם ועכשיו אני נמצא בחופשה באילת ויש שם שריפה, אני יכול להצטרף לצוות הכיבוי של אילת?      

איציק לוי: בעיקרון כן

איציק לוי:  לא נוכל לרשום אותך באותה עת במערכת לפיד שראית אתמול במשלט אצלנו באילת כי זה מחוז אחר

איציק לוי:  יגרעו אותך מהמחוז הצפוני לטובת מחוז דרום ואפשר לעשות את זה

איציק לוי:  היינו שם בסיור עם הנציב לפני חודש בגלל האיום בגזרה הזאת, אנחנו רוצים לדעת איזה כבאים יורדים דרומה, כדי לדעת איך להפעיל אותם

איציק לוי:  למרות שגם שם יש הרבה כיתות כוננות

צביקה פוגל: המתנדבים שלכם פונו או התפנו מיישוביהם ונמצאים במקומות אחרים, צריך לבחון איך לנצל אותם

איציק לוי: נמצאים במלונות של ים המלח וגם באילת

איציק לוי:  אנחנו על זה, טיראן ואני ביקרנו את המפונים שלנו מזירות עוטף ישראל בבתי המלון בים המלח וגם באילת

איציק לוי:       לגבי התקציב, חסר פה נתון אני אדבר עליו בעל פה

איציק לוי:  מוות של מתנדב או פציעה של מתנדב בטיפול ביטוח לאומי

איציק לוי:  אנחנו כרגע מוגדרים כביטוח לאומי מאלף ועד תו

איציק לוי:  פרט לקטע של מעורבות חברתית שזה משרד החינוך, זה קטע קטן של 60 שעות, אסור לו לצאת בתקופה הזאת גם ככה לפעילות מבצעית

איציק לוי:  כל התהליך של מתנדב אצלנו הוא במסגרת ביטוח לאומי

איציק לוי:  גם בזכות הקידום אחרי כל מה שקרה בתהליך הזה עם כבאות והצלה לישראל חשוב אולי להכיר במתנדבים כגוף אחר ולא דרך ביטוח לאומי

איציק לוי:  אני יודע שהנציב על זה ובודקים את זה

צביקה פוגל: בואו נסיים קודם כול עם הכבאים ואחר כך נעשה את זה עם האחרים

איציק לוי: בדיוק

איציק לוי:  לגבי התקציב, תקציב הכבאות לא מסומן לטובת המתנדבים, דיברתי על הביטוח וגם על המישור המשפטי

איציק לוי:  זה מבחינתנו, אדוני היושב-ראש, על כבאות והצלה מתנדבים

איציק לוי:       אמרתי שיש לנו פניות רבות של אנשים שרוצים להגיע ולהתנדב

איציק לוי:  יצרנו קשר עם השומר החדש בכל הגזרה הצפונית וגם בגזרה הדרומית וגם כיתות ההדרכה, הם נושאים מאוד מאוד פעילים

איציק לוי:  חלק מהשומר החדש מתנדבים אצלנו באזור טבריה

איציק לוי:  כמו שציינתי, תן לי את האמצעים הראשוניים ואני אכווין אותך לשטח

איציק לוי:  הוא מכיר את השטח הרבה יותר טוב מהכבאים

איציק לוי:  אין לי יתרון יחסי, ביישובים שאפילו לא תאמינו, בבית חנן, בית עובד ובעוד יישובים באזור, המקומיים רוצים את הצוותים האלה, הם רוצים שתהיה להם לשמירה על הבית שלהם

איציק לוי:  בסופו של דבר, מי שגר בתוך היער יודע שיש מצב שבפעם הבאה היער יישרף או אפילו הבית שלו, והוא רוצה להגן עליו

איציק לוי:  לכן, יש לנו ממש פיזור של יחידות מתנדבים ושל התחנות, בזמן ובמרחב שיגיעו מהר, באמצעות הצוות המקומי שמגיע ראשון

איציק לוי:  אפשר לצמצם את הנזק ואפשר למנוע פגיעה באנשים

טיראן טורג'מן: אני רוצה להוסיף משהו, אני ראש מדור משאבי אנוש, אחראית על כל מערך המתנדבים ברשות הארצית לכבאות

טיראן טורג'מן:  אני רוצה לציין שעקב האכילס שלנו לפעמים הוא להיצמד לחוק, שבהגדרה מהו מתנדב בביטוח הלאומי

טיראן טורג'מן:  הרי ביטוח לאומי הוא הגוף שמאשר לכל גוף להפעיל מתנדבים

טיראן טורג'מן:  וההגדרה הבסיסית שם היא, מתנדב ללא תמורה

טיראן טורג'מן:  אתה אפילו לא יכול לתת לו סטאג', כדי שייצא לו משהו מזה לטובת התואר שלו, ואז יש התנדבות בצורה אחרת

טיראן טורג'מן:  חשוב להעלות את הנושא הזה פה, ולשנות את ההגדרה של המתנדב כי הוא כן אמור לקבל תמורה

טיראן טורג'מן:  אני כמעט ארבע שנים בתפקיד, המתנדבים מגיעים ועוזבים את הבית, עוזבים את החיים האישיים, את שעות הפנאי עם הילדים שלהם, ובאים להתנדב אצלנו ללא שום תמורה

טיראן טורג'מן:  אנחנו צריכים כל דבר וזה מקשה עלינו

טיראן טורג'מן:       אנחנו נותנים למתנדבים רישיון נהיגה, C1 כי בסוף הוא צריך לנהוג על הכבאית

טיראן טורג'מן:  אם לא יהיה לו רישיון, אז למה הצבנו שם משאית והרשות הקצתה מקום וכולי

טיראן טורג'מן:  אנחנו נתקלים בסוגיה של התקציב שאומרת, שהוא ללא שום תמורה ואז צריך לשכנע את פקידי האוצר

טיראן טורג'מן:  גם היום אנחנו במלחמה על הנושא הזה של רישיונות הנהיגה

טיראן טורג'מן:  הם זכאים להם כי אחרת הם לא יוכלו ליישם את תפקידם

טיראן טורג'מן:       כנ"ל לגבי בני השירות הלאומי, הרי הצלחנו להביא אותם והיום אנחנו עומדים על כמעט 250 בני שירות לאומי שמשרתים אצלנו

טיראן טורג'מן:  זאת אותה הטבה בשנה השנייה שנתנו להם, שאחרי שהוא עובר את הקורס בשנה השנייה הוא מקבל נעליים של כבאים ושובר וואוצ'ר לנהיגה

טיראן טורג'מן:  היום עושים עם זה בעיות ולא מאפשרים לנו לתת להם את המינימום שבמינימום

טיראן טורג'מן:       בשלושת השנים האחרונות 140 מתוך מערך המתנדבים התגייסו אלינו בכל מיני תפקידים, זה חוזר אלינו בחזרה

טיראן טורג'מן:  גם באוצר, גם מקבלי ההחלטות באגף התקציבים וגם במשרד צריכים להבין את החשיבות ואת הערך, ולא להסתכל רק על ה-6,500 של הוצאת הרישיון, סתם נתתי דוגמה

טיראן טורג'מן:  צריך שזה יהיה משהו אחיד, כי בסוף אנחנו יושבים תחת אותו משרד

טיראן טורג'מן:  גם המתנדבים של המשטרה, גם של השב"ס, גם של הרשות וגם שלנו, צריך שיהיה להם סל אחיד ולא שבמשטרה ייתנו X, ושבכב"ה ייתנו Y ושבשב"ס ייתנו Z

טיראן טורג'מן:  אז יהיה לנו הרבה יותר קל להציג את זה מול פקידי האוצר, שאמורים לאשר לנו את התקציבים בתחום המתנדבים

צביקה פוגל: תודה רבה, טיראן

צביקה פוגל:  דברים חשובים בהחלט

צביקה פוגל:  שירות בתי הסוהר

חיים רמון: בוקר טוב לכולם, אני אחראי על תחום המתנדבים ברבנות שב"ס

חיים רמון:  חשוב לציין שיש גם מתנדבים בתחום החינוך והטיפול

חיים רמון:  אני 21 שנים בשב"ס, אני תושב לוד

חיים רמון:  דרך אגב, אתמול גם היו יריות

צביקה פוגל: זה אומר שכבר מגיע לך צל"ש

חיים רמון: כן

חיים רמון:  בניגוד לגופים של המכובדים שיושבים כאן, אצלנו המתנדבים לא עוזרים לסוהרים או לתחום הביטחון של הארגון, אלא באים לעבוד בקרב האסירים

חיים רמון:  צריכים להבין שכוח האדם שעובד בתחום הטיפול והשיקום של האסירים הוא לא כזה גדול

חיים רמון:  יש לנו 14,000 אסירים פליליים בכל המגזרים וצריך לתת להם מענה טיפולי על מנת לשקם אותם לקראת השחרור שלהם, כי בסופו של דבר הם אזרחים

צביקה פוגל: זאת משימה לא פחות חשובה

חיים רמון: נכון

חיים רמון:  יש לנו את המדרשות, את המורים, את תחום החינוך והטיפול, אבל תחום המתנדבים הוא מאוד מאוד חשוב

חיים רמון:  הוא נותן לנו עוד העשרה תורנית אחר הצוהריים

חיים רמון:  לאסירים למשל שעובדים במפעלים ולא נמצאים במסגרות חינוכיות רגילות

צביקה פוגל: הרב חיים, זאת תרומה כפולה

צביקה פוגל:  כי מצד אחד הם מגלים את העולם הזה ותורמים, ומצד שני אותם אסירים מתסכלים ורואים את האנשים שבאים על חשבון זמנם הפרטי, ללא שום תמורה לעשות את זה – זה נהדר

צביקה פוגל:  כמה כאלה יש לכם?      

חיים רמון: יש לנו כיום 108 מתנדבים קבועים בתחום שלנו, שמגיעים מפריסה ארצית

חיים רמון:  הרב יאיר יושב פה, הוא ידבר עוד מעט, אנחנו מאתרים אותם דרך עמותות וארגונים או אפילו דרך פנייה למתנדבים פרטיים

חיים רמון:  לפעמים הם פונים אלינו

חיים רמון:  כמובן שהדבר הזה נעשה תחת בדיקה ביטחונית, היות והוא נכנס לתוך האגף ויושב עם האסירים, אנחנו צריכים לבדוק אותם

צביקה פוגל: שלא יבריח פלאפונים

חיים רמון: כן, הכול

חיים רמון:  גם לשמור עליו וגם לשמור שהוא, חס וחלילה, לא יעשה עבירה ביטחונית

חיים רמון:  ולכן, אנחנו מאתרים אותו ומראיינים אותו, הוא נותן שיעור ניסיוני ואם הוא מתאים הוא עובר את כל התהליך של אישור קבוע, כולל אישור כניסה

חיים רמון:       אגב, אנחנו נותנים גם מענה לדתות אחרות

חיים רמון:  בתחום הרבנות למשל, האסירים הנוצרים חוגגים עכשיו את חג המולד, יש לנו פעילות בכל בתי הסוהר לאסירים הנוצרים

חיים רמון:  כלומר זאת פעילות מאוד מאוד ייחודית

חיים רמון:  נותנים מענה גם לאסיר המוסלמי, זה בתחום שלנו, של הרבנות

חיים רמון:      מעבר לזה יש לנו המון המון אירועים חד-פעמיים

חיים רמון:  כמו שמחת בית השואבה, לקראת חגים, הרצאות מהרבנים הכי הכי מפורסמים בארץ שמגיעים לבתי הסוהר

חיים רמון:  אין ספק שהדברים הללו נותנים המון סיוע ועזרה לאסירים

חיים רמון:  קודם כול לשקם את עצמם ולהמשיך את התהליך הזה מחוץ לבית הסוהר כאשר הוא משתחרר

חיים רמון:  בתחום החינוך יש את האן-איי שמגיעים להעביר פעילות מדיטציה

צביקה פוגל: הרב חיים, מה היינו עושים בלי המתנדבים האלה?      

חיים רמון: היה קצת קשה

חיים רמון:  אני הרב של בית הסוהר מעשיהו, יש לי 1,100 אסירים

חיים רמון:  אני רב, יש לי עוזר ויש לי עוד עשרה מורי מדרשה, אני לא יכול להגיע לכל ה-1,100 אסירים האלה

חיים רמון:  המתנדבים האלה נותנים לנו מענה אחר הצוהריים

חיים רמון:  הם נכנסים לאגפים, עושים שיעורים, מחזקים את האסירים בנושא האמונה, העשרה תורנית וזאת פעילות מבורכת

חיים רמון:  אנחנו רואים גם את התוצאות של זה

חיים רמון:  אגב, הם פועלים בהמון המון אגפים, לא רק באגפים התורניים אצלנו, אלא בכל האגפים השונים

חיים רמון:  ובסופו של דבר, אנחנו מצליחים לקרב אותם ולחזק אותם והם מתחילים לעשות מסלול של טיפול ושיקום

צביקה פוגל: הייתי אורח שלכם לא מזמן באחד מבתי הכלא, וזה הוצג לי והבנתי שחלק מהמורים המתנדבים עוזרים לחלק מהאסירים להשלים לימודים, תעודת בגרות וכולי

צביקה פוגל:  יותר מזה, הבנתי שהחבורה הזאת שמשלימה לימודים ותעודת בגרות, אחוז החוזרים מהם לעבירות ולכלא פעם נוספת הוא הכי קטן

צביקה פוגל:  כלומר, התרומה של אותם מתנדבים בלעזור לאותו אסיר, להשלים את הבגרות ואת הלימודים, תורמת לו בכך שהוא לא חוזר לעולם הפשע

צביקה פוגל:  תציינו את זה, אתם עושים את זה, לא אני

חיים רמון: נכון, נכון, בוודאי שזה תורם

חיים רמון:  מעבר לזה יש לנו חוג הורות של אדלר בחינוך

חיים רמון:  אצלנו יש חוג י

חיים רמון: נ

חיים רמון: ר, אפילו איך האסיר מדבר עם האישה והילדים שלו

חיים רמון:  וזה מאוד מאוד תורם כי בסופו של דבר האסיר אמור להגיע הביתה, והוא צריך לדעת איך קודם כול לדבר עם הילדים, עם האישה, בביקורים, בטלפון

חיים רמון:  אם יש לו חמישה ילדים אז איך לתת קשב לכל ילד וילד וזה ממש הצלת נפשות

צביקה פוגל: נהדר

צביקה פוגל:  כמה מתנדבים יש לכם בסך הכול?      

חיים רמון: יש לנו כרגע 200 מתנדבים קבועים בפריסה ארצית

צביקה פוגל: איך הם מזדהים כמתנדבים? הם מקבלים איזושהי תעודה? יש להם שייכות?      

חיים רמון: הוא רשום במערכת

חיים רמון:  אנחנו משתדלים לעשות פעם בשנה כנס מתנדבים

חיים רמון:  השנה אתם עשיתם ובאמת הגיעו המון מתנדבים גם מהגוף שלנו

חיים רמון:  נתנו ייצוג כמעט לכל הארגונים שפועלים

חיים רמון:  אנחנו רוצים לעשות כנס פעם בשנה

חיים רמון:  התמורה היחידה שהמתנדב מקבל מעבר לזמן שהוא מקדיש הם החזרי הנסיעות

צביקה פוגל: מה היית רוצה שהוא יקבל?      

חיים רמון: אולי צריך לחשוב לתת לו מענק פעם בשנה, אולי תעודת מתנדב, בכל זאת הוא מתנדב, כשמו כן הוא

חיים רמון:  הבעל שם טוב הקדוש אומר: כשהנשמה יורדת לעולם היא חיה 80-70 בעולם, לעשות טובה לאדם אחר

חיים רמון:  ערך ההתנדבות הוא ערך שמאוד מאוד חשוב אצלנו

צביקה פוגל: תודה רבה, הרב חיים

צביקה פוגל:  הרב יאיר, רוצה להגיד משהו?      

יאיר שמיר: צריך לציין שלחלק מבתי הכלא אין אפשרות להגיע באוטובוסים

יאיר שמיר:  לכן, תשלום הנסיעות שמשלמים  הוא לא תגמול, כי אין אדם שנוסע באוטובוסים לעשות פעילות בשום מקום

יאיר שמיר:  זאת כהערת דרך אגב

צביקה פוגל: חשוב, תודה

צביקה פוגל:  המשרד לביטחון פנים

ענבל דואק: קודם כול, תודה רבה על הדיון החשוב הזה

ענבל דואק:  אני חושבת שאנחנו מעלים משהו שהוא לכאורה ברור ומובן מאליו לכולנו

ענבל דואק:  המתנדבים תמיד שם, ההיקפים מדברים בעד עצמם, אנחנו מדברים על גופים שמכפילים את היכולות שלהם

ענבל דואק:  אלון דיבר נכון על זמן במרחב, זה מעסיק מאוד את כלל הגופים שלנו

ענבל דואק:  ראינו את זה גם ב-7 באוקטובר כשתחנות משטרה היו עסוקות בערים ובהתמודדות עם הטרור שפגש אותם שם

ענבל דואק:  ואנחנו יודעים שבשוטף זמני ההגעה שלנו ליישובים מרוחקים בעצם מתאפשרים באמצעות מתנדבים, שאנחנו יכולים להפעיל יותר סיור ויותר מענים בפועל

ענבל דואק:       נשמע שיש כאן גופים שמזוהים מאוד כמצילי חיים, אני חושבת שיש דיפרנציאציה במגזרים

ענבל דואק:  זה מאוד מובהק בשב"ס, במגזר מאוד מאוד ברור, והיינו רוצים לראות את אותו מגזר מתנדב ביתר הגופים

ענבל דואק:  גם בעבודות המטה שלנו היום, מנסים לפצח את הדבר הזה והכניס עוד מתנדבים

ענבל דואק:  גם לכב"ה ובעיקר למשטרה

ענבל דואק:  כב"ה מזוהה מאוד כארגון מציל חיים, ושם קל לנו יותר עם חרדים וגם עם ערבים

ענבל דואק:  אנחנו נראה יותר מתנדבים, הייתה כאן אמירה יפה של לשמור על הבית, אז זה באמת מזוהה ואנחנו רואים את זה בא לידי ביטוי גם במספרים

ענבל דואק:       במשטרה זה משהו שאנחנו עדיין מנסים לפצח, אני מצטרפת מאוד לאמירה שהמשטרה תציג תוכנית ברורה ומוסדרת

ענבל דואק:  אני אגיד שאני נשואה לקצין משטרה שלאורך כל השירות השיח בבית הוא הערך המוסף של המתנדבים, וההצלחה שלו תימדד על פי אותם המתנדבים

ענבל דואק:  ואם מתנדב פתאום מודיע שהוא רוצה לעזוב זה לא משהו שצריך לעבור עליו לסדר-היום

ענבל דואק:  אנחנו גם יודעים שזה אחר כך משפיע על השיח בבית, ברחוב, בשכונה, בעיר ובכל החברה עצמה

ענבל דואק:  והיינו רוצים לראות אותם שגרירים יותר טובים של הגופים האלה ונותנים שירות

ענבל דואק:       המשטרה צריכה להציג תוכנית מסודרת שכוללת משמעויות תקציביות, ואני אגיד אפילו תפיסת הפעלה נכונה

ענבל דואק:  האם מערך המתנדבים צריך להפעיל את המתנדבים או לתגמל אותם או לעשות את החיבורים? או האם היחידות בשטח והמוקדים העיקריים צריכים לעשות את זה? אנחנו כמובן נעבוד יחד, ה-7 באוקטובר הכניס את כולנו למוד אחר

ענבל דואק:  כיתות הכוננות תוגברו, אני הייתי שותפה לאותו מוקד שהוקם

ענבל דואק:  עם ישראל רצה להיות שם כדי לשמור על הבית

ענבל דואק:  ואנחנו צריכים לנצל את הצורך הקיומי הזה של כולנו להיות בפרונט למען כולנו

ענבל דואק:  ואני חושבת שהמשטרה עושה עבודה טובה בעניין הזה, ואנחנו רק צריכים להעצים אותם

ענבל דואק:  וכל מה שיידרש אנחנו מאחוריהם

צביקה פוגל: תודה, ענבל

צביקה פוגל:  שרון, עוד משהו? מישהו רוצה להוסיף עוד משהו? מרגיש איזשהו צורך? גבי?      לצערי, קרה ה-7 באוקטובר, אבל לשמחתי דולקת שוב נורת המתנדבים שמעידה שעדיין לא הסתאבנו, עדיין לא איבדנו את הערך הזה

צביקה פוגל:  אבל אנחנו חייבים לדעת לשמור עליו, כמו שאתם מבינים רק ממה ששמעתם פה, אנחנו בנויים מחלק ניכר מהיכולות של המתנדבים

צביקה פוגל:  אנחנו כנראה נעשה את המשימות שלנו ונמלא אחר ציפיות האזרחים במדינת ישראל פחות טוב ללא המתנדבים

צביקה פוגל:  זה משהו שאנחנו חייבים לדעת לשמר

צביקה פוגל:       אני לא מתכוון לרדת מהעניין ואני אומר את זה, אני מתכוון לקיים פה דיון בעוד חודשיים-שלושה פעם נוספת, כדי לראות את עבודת המטה, לשמוע נושאים של חקיקה, שאני מקווה שעד אז יעלו אלינו

צביקה פוגל:  נצלו את זה שאנחנו פה, אנחנו משרתי ציבור

צביקה פוגל:  תביאו אלינו את מה שאתם צריכים ואנחנו נלך לעשות את העבודה הזאת

צביקה פוגל:  במיוחד שאתם רואים שאין פה בעיות של קואליציה או אופוזיציה, או מלחמות אגו כאלו ואחרות אלא בדיוק להיפך

צביקה פוגל:       אני מבקש לרכז את תיקוני החקיקה ואת עבודת המטה, בתיקוני החקיקה אני מבקש בנוסף לבדוק שלושה דברים שנחשפתי אליהם באופן ישיר:      אחד, האם נכון להגביל את המתנדבים לפי גיל או לפי יכולת? למה אני אומר את זה – מיה ישר צוחקת ובצדק – אני אומר את זה כי גם כשאתה מגיע לגיל מסוים אתה עדיין טוב להיות בחטיבה קרבית בצה"ל כשאתה בן 70, אבל אתה לא מספיק טוב בשביל להתנדב ביחידה כזו או אחרת במשטרת ישראל

צביקה פוגל:  אני דווקא חשבתי בזמנו שהדבר הנכון הוא כמו שנאמר פה קודם בין השורות, מבחן היכולת

צביקה פוגל:  אם אתה עומד בכושר הגופני הנדרש, אני הייתי צריך לעשות פעם בשנה את מבחן היכולת הזה, שהמשטרה שלחה אותי לעשות

צביקה פוגל:  איך הוא נקרא?      

מיה סטולרו: מלר"ת

צביקה פוגל: בדיוק

צביקה פוגל:  ואם אתה עומד בזה אל מול המשימות שלך תמשיך והגיל לא חשוב

צביקה פוגל:  אבל אתם תחליטו, תביאו את זה ונסכם את זה

צביקה פוגל:       הנושא השני הוא פטירה ופציעה

צביקה פוגל:  לא יכול להיות שמישהו התנדב במשטרת ישראל ובמהלך תפקידו מת או נפצע, ולא יזכה להכרה מלאה של המערכת שלו

צביקה פוגל:  עכשיו גם פה, כן, כן יש לי משהו אישי ולמשהו האישי הזה קוראים פרץ גלעדי

צביקה פוגל:  מתנדב ביחידת חילוץ גולן, שנסע לחלץ אנשים שהביעו מצוקה בנחל עמוד

צביקה פוגל:  משפחה ברוכת ילדים שלא היה להם מים והיה חשד להתייבשות ובמהלך החילוך הוא נפל, שבר את המפרקת ומת

צביקה פוגל:       זהו, הוא לא מופיע בחללים של משטרת ישראל, הוא לא הונצח, הוא הונצח על ידי היחידה ועל ידי רשות הטבע והגנים הלאומיים

צביקה פוגל:  זה משהו שלא יכול להיות, זה משהו שאנחנו לא יכולים להרשות לעצמנו

צביקה פוגל:  אם אנחנו רוצים את האנשים האלה, בואו נכבד אותם במותם ולא רק בחייהם

צביקה פוגל:  זה משהו שאני מתייחס אליו באופן אישי, אבל צריך להסתכל על זה באופן כללי כי, חס וחלילה, אנחנו עוד עלולים לפגוש במקרים כאלה, וצריך לתת להם מענה גם בביטוח, גם בהוקרה וגם בהנצחה

צביקה פוגל:       בואו נפתור את זה חקיקתית, תביאו לי את זה לשולחן ונפתור את זה חקיקתית

צביקה פוגל:  אני לא מכיר מישהו שימנע מאיתנו, כמה כאלה יש במדינת ישראל? בואו נכבד את מעט הגיבורים האלה

צביקה פוגל:       עבודת המטה לגיבוש תקציב

צביקה פוגל:  אני מבקש לקיים אותה ולהציג לנו אותה בעוד חודשיים-שלושה כשנקיים פה את הדיון

צביקה פוגל:  וגם פה, שב"ס, כב"ה ומשטרת ישראל, אתם צריכים את העזרה שלי, תנצלו אותה

צביקה פוגל:   אני אגלה לכם סוד ואל תגלו לאף אחד יש לי קרבה מיוחדת לשר לביטחון לאומי, אז תנצלו את זה, אולי אני יכול לעזור גם בעניין הזה

צביקה פוגל:  כדי שנוכל לקדם את זה כולל הכספות וכולל הכול

צביקה פוגל:  עלו פה כמה נושאים ואני לא רוצה להיכנס אליהם, אתם מכירים את זה מספיק טוב

צביקה פוגל:       משטרת ישראל, אני מבקש שתתנו את הדעת לעניין הזה של השמירה ביישובים, זאת התנדבות מדהימה והיא נמצאת במאות יישובים

צביקה פוגל:  במאות יישובים היום יש אנשים שמתנדבים כדי לשמור על השער וכדי לתרום לביטחון ולתחושת הביטחון באותו יישוב

צביקה פוגל:  אני אומר לכם, אנשים ישנים יותר טוב כשהם יודעים שכל השערים סגורים ושיש מישהו ששולט בעניין הזה, פטרול או ש"ג וכולי

צביקה פוגל:  אבל אם בסופו של דבר הוא לא יכול לעצור את מי שנראה לו לא בסדר או שהוא לא יכול לשאול אותו שאלות, משהו פה דפוק – סליחה על הביטוי הלא פופולרי – צריך לראות איך מטפלים בזה ואיך נותנים לזה מענה

צביקה פוגל:      יכול להיות שאותה משמרת שעולה לשמירה צריכה להודיע לתחנה האזורית, המרחבית או העירונית ולהעביר להם את רשימת השמירה, הם יקבלו את הגושפנקה מאותה תחנת משטרה אזורית

צביקה פוגל:  כי הרי המשטרה לא יכולה להגיע לכל ש"ג כזה שבו יש מישהו חשוד, אחרת שתי הניידות שיש, למשל אצלי באזור, לא יגיעו

צביקה פוגל:  כדאי שניתן לזה גיבוי ואני מבקש לראות איך אתם עושים את זה

צביקה פוגל:       אנחנו נמצאים בעת מאוד מיוחדת, אנחנו במצב חירום בעורף

צביקה פוגל:  דווקא בתקופה הזאת אנחנו חייבים לתת לזה מענה אחר

צביקה פוגל:  התרומה של המתנדבים היא לא רק לעצמם, היא לא רק לארגון שלהם אלא לקהילה

צביקה פוגל:  היא משהו שאנחנו לא יכולים לוותר עליו

צביקה פוגל:  אני מזכיר לכם שלפני ה-7 באוקטובר היו דיונים במדינת ישראל על סרבנים

צביקה פוגל:  זוכרים? היה דבר כזה

צביקה פוגל:  אז לפחות בתקופה הזאת אף אחד לא מזכיר את זה, למרות שיש כבר כמה כאלה שכן מנסים להזכיר את זה

צביקה פוגל:  בואו, זה לא כאן על השולחן, בדיוק להיפך

צביקה פוגל:       בצבא מעל 100% מהאנשים רצו להתגייס ולהתנדב, אפילו שהם לא היו ברשימות

צביקה פוגל:  כנ"ל אצלנו בארגונים, ביישובים ובכל מקום

צביקה פוגל:  אנחנו אמורים לתת לזה רוח חיים, להפיח בזה רוח גבית – בואו נעשה את זה ביחד

צביקה פוגל:  תודה רבה שבאתם, נפגש בעוד חודשיים-שלושה לדיון המשך

צביקה פוגל:  הישיבה נעולה